Dam tein… ka Donghnak\nCaptain Scott le a Hawile pali hi Thlang Vawlei donghlei (South Pole) an phan i kir kho ti loin an thi colh, Vawlei vialte cu Hawhra nih akhuh dih caah zei dang zeihmanh um loin rang curin aum ko. Cu cungah cun Captain Scott le a Hawile cu Catlap rang cung i Deh hme tete bantuk khi an si. Cun Thli nih ahrang tukhring hran i a Thawng cu aviau bakin aviau, annih cu duhsah tein an ithawn, an Ke zongin akhal dih deng, Khua zong an hmu kho ti lo, an Thazaang zeihmanh aum ti lo, a Donghnak cun an kalk ho ti lo i cucun an tang.\nThli nih atengh bakin a iteng i Hawhra cu atlang tlangin ahun choihlen hnanak Hmun zawnah cun an celh tihring hran lo caah an Puanthlam te cu an samh i an bunh. An Lung chung tecun kan nung bal lai lot i an iruah ko, sihmansehlaw pakhat le pakhat hehtiah Thazaang kha an ipe i Ruahchannak ngeih khawh an izuam.\nRobert F. Scott nihin, South Pole leikal awkah khan a Hawile chungin aṭhawng bikbik le afel bikbik tiin a ithim mihna an si. Annih cu an Ke tein an kal i Harnak aphun phun an tong nain South Pole phan hmasa bikmi kan silai timi Ruahchannak nih khan an Lung a lomhter khawhhna. Sinain an va phak taktak tikah khan an Lung asi longai, zeicaticun an hlanah Norway mipa pakhat Roald Amundsen kha arak phan hmasa cang tikha an hngalh.\nAn rak tlai tuk ai! Cuticun Lung nuam lo ngaiin le thachia ngaiin an kir.\nZarh khat hnu zarh khat Thlitu lak le Hawhra cungin cun Inn leicu an panh. Harnak le Batnak vialte kha an ton chin lemang, i Rawlṭamnak le Fahtuarnak kha an ton chin lemang. An lakah pakhat cu acelh ti lo i hehtiah an chanhlen ko nain athi. A dang pakhat cu a ikhawng deng i Hawi caah thilrit ka sisual lai ati i Thlitu lakah cun ava ifim hlawm. An Tha adong, Harnak a Phun phunin an tong, sihmansehlaw pakhat le pakhat kha Thazaang kha an ipe i anmah le anmah kha nungin kan chuakte ko lai, tiah Ruahchannak he an iforh.\nA dongh nakah cun akal tein an kalk ho ti lo, cucacun an Puanthlam tecu an samh i an bunh i Nikhua hi ṭha deuh ko sawh seh tiin Thlaza an cam i an hngak. Sihmansehlaw Nikhua cu achia chin lemang, Thli nih ahrang chin, Hawhra atam chin.\nAn Thlam lengah khan achuah tein an chuak ngam lo. Cuticun an ihreng ko. An Mei tih awk adih. An Tirawl zong adih. Kan donghnak cu anai cang tikha anmah tein an ihngalh.\nCaptain Scott cu a Khua asik tukhring hran i a Kutdong nih an ṭhom dih cang caah Cafung hmanh atlai kho ti lo. Cu tikah cun a Bia hmasa bikah hiti hin aṭial;\nHika i kan rat hi ka ingaichih lo. Harnak aum ti kan hngal kona buin kan tuahmi asi. Cucacun kan phunzai awkhrim asi lo. Pathian duh ningin si koseh, kanmah duh ningin sihram hlah seh, kan ti i a dongh tiangin aṭha bikmi tuah ve khawh chungin kan tuah.\nNung usilaw kan tonmi Harnak, Inmi le ka Hawile an Ral ṭhatning kong tampi chim awk kha ka ngei hnga. Hi ka Ca le kan Ruak deuhtu nih a cu kong cu hun chim rihte ko kunrih hnaseh!\nCu hnu Thla riat tlukah an Ruak le Captain Scott i a ṭialmi Ca cu an va hmuhhna i an kong cu an chim taktak, aholh cu an holh lo nain aṭha tuk le fiang tukin an chim. An kong cu Vawlei pumpi an Lung ṭhawn tertu an Ngaih a chiattertu asi. An kong cu a mikip nih Ca chungin an rel chung paoh cu an Ralṭhatnak le mah rian izumh awk tlakmi Sinak asun lawining a Langhtertu asi zungzal ko lai. captain Scott nih a Diary chungah a Bia hmanung bikah a ṭialmi Ca cu;\nApoi cu a poingai ko nain ka ṭial kho ti lo, tikha asi. Amah kong cu zeihmanh ruat loin amah\npawngah athi cangmi a Hawile pahnih i an Nupile le Fale kong le amah Nupi le fale kongah ahun ruah chapmi cu, Pathian ruangah kan mihna kha rak kan zoh piakhna u, ati. Hi Bia vialte hi a Kutdong akhal dih cangmi chungin le tlaih khawh ti loin atlak tiangin a ṭialmi Bia hmanung bikmi cu an si.\nCaptain Scott nih a ṭialmi chungah hin Vawlei cung khuaza kipah athang bikmi le mi tampi nih an rel duh bikmi cu a hawipa Sir Jame Barrie sinah a Ca hmanung bikah a Kuatmi hi asi. A nuam lo ngaimi Hmun i kan puanzar Thlam cu kan bunh. Atu ka Ca hi mi nih an hun hmuhte lai i na sinah an in kuatte lai ti Ruahchannak he ka ṭial.\nMirang nihin kan thih tiang zongah mi ralṭha ngaiin kan thi tikha kan langhter ko i a Donghnak tiangin le kan ti khawh chungin kan ti ko. Kannih kan itinmi Vawlei ava Donghnak thlang south Pole cu an phan ko tikha an von theihte lai i an izuam khawh chungin an izuam ko tikha an hmuhte ko lai.\nDam tein rung ium ai u! a Donghnak ka phak lai hi ka ṭih lo, amah belte cuticun, kha tikhan ka tuah lai, tiah ka Lung chungin ka itinhmi tete ka tuah manh lo ding hi ka Ngaih belte achia deuh.\nHnabeidong taktak kan sicang.\nKan Ke tiangin akhal dih cang i kan cawlcang kho ti lo. Mei tih awk zeihmanh kan ngei ti lo i kan Rawl hmuhnak ding cu a hlangai ngaimi asi. Sinain kan puazarmi Thlam chungah hin um ve ulaw na inuam ve ko hnga, kan hlasak le Biaruahnak cu na theih tikah na Lung cu a ṭhawng ve ko hnga.\nHnu deuh tikah…\nDonghnak kan phan dengmang cang, sinain Mithmai chiain kan um lo. Kanmah le kanmah kan ithah aṭha hnga maw tiah kan iruat, sihmansehlaw kanmah thih tein thih aṭha deuh kan ti. Cucacun kan donghnak hi Lung thiang tein kan ruah piak ko… kei cu athi ding ka sicang caah ka Nupi kan Fale belte kha hun ka dawt piakhna!\nSir James Barrie cu a Hawipa i Cakuat kha a ilung hmuih ngaingai i Ziaza le Thlarau leiah Cawnpiaknak nganpi angei tiah ahmuh. Cucacun midang zong nih an rel ve i Thazaang le Ralṭhatnak lak nakah an hman ve nakhnaCauk hme tein achuah i a Cauk i Min cu „Courage“ tiah ati.\nCaptain Scott le a Hawile cu an rian kha tlamtling tein an lim i an thi. Hmasa bikmi cu an si lo nain South Pole kha an phan an hmuhmi le theihmi Ca chungah an ṭialmi kha anmah hnumi caah aṭha hnemngai ngaimi asi. A ngai ngaite ticun South Pole i va phak cu a tuahmi lakah abia pibik asi lo, cu nakin a biapi deuhmi cu Harnak ton tikah Minung nih zeitin dah kan um awk asi, ti an Langhtermi kha asi.\nThihnak ko hmanh ṭih loin azam tak lo mihna cu mi ralṭha taktak an si. Cucacun hlan lioah rom mifim Cicero an timi Pa nih arak chimmi Bia cu hitin asi; „Mi ralṭha cu an Tharau angan,“ ati. William Shakespeare zong nih, „Mi rakchia cu an thih taktak hlanah voi tampi an thi, mi ralṭha cu Thihnak kha voikhat lawng an teh. Ka theihmi vialte lakah ka Khuaruah ahar bikmi cu, Minung nih Thihnak an ṭih hi asi, zeicaticun Thihnak cu kan caah a herhmi Donghnak aduh tikah aphan laimi cu asi ko,“ ati.\nCun Hla (Biazai) phuahthiam John Dinne timi cu;\nMaw Thihnak na Lung puam hlah! Micheu nih aṭhawng i ṭih anung an in ti, Sihmansehlaw na si lo. Ka thahhna tiin na iruahmi kha an thi lo, Maw Thihnak, kei zong na ka that kho lo.\nTawite kann ihngilh lai i zungzalin kan iṭhang cang lai, Cun Thihnak cu aum ti lai lo, Maw Thihnak na thi cang lai tikha asi. Mithiang Paul nih Thihnak cu hrawh asi cang, Teinak cu atling cang.\nThihnak, na Miteinak cu khuaze dah aum? Thihnak, Mifahnak na pek khawhnak Hmual cu, Khuazeiah dah aum? ati tiah arak ti.


UNHCR: RST Hlathlainak Tuah Khawh A Si Ti Lai Lo – Chin Modern News\nUNHCR: RST Hlathlainak Tuah Khawh A Si Ti Lai Lo\nPosted By: chinmodernnews March 7, 2019\nUNHCR’ zung, RST/DSU department nih ramthumnak kalnak kong he pehtlai in hlathlainak (inquiry) tuah cu tuni (March 7) thok in kan phih cang tiah thawngthanhnak cathanh an chuah.\nMah hlan ahcun RST/DSU hlathlainak tuah ni cu Cawnnili ni le Ninga ni chiar tein nikhat ah minung 50 lengmang lawnglawng hlathlainak tuah rak onh a si. Zing khat ah hlathlainak tuahtu minung 50 an tling cang ahcun RST hlathlainak counter khar a rak si.\nA si nain, atu cu ramthumnak kalnak kong he pehtlai in hlathlainak tuah khawh a si ti lai lo tiah RST zung nih thawngthanhnak an tuah. Zungzal in RST/DSU hlathlainak (inquiry counter) tuah cu kan phih thai cang lai an ti.\nLung rawk tuk dingah ka ruah lo, RST/DSU hlathlainak counter an on lio zongah khan zei pipa ngai an chim khawhmi a um tung lo, halmi hmanh mi an let kho huaha tung lo i a caan ahcun rian off le phaisa dihnak men khi si. Thawngpang dang a um ahcun update kan tuah than te lai.


Vakok Bantuk In Kan I Daw Taktak Maw? – Vaurawng\nVakok Bantuk In Kan I Daw Taktak Maw?\nPosted By: vaurawng.com March 30, 2019\nVakok Bantuk In Kan I Daw Maw?\nLaimi Kan Hmelchunhnak asi mi Vakok Kong Tlawmpal tein kan van langhter mi asi.\nDawtnak le remhnak, zumh awktlak mi sinak, Duh dawtmi cungah tuanvo lak ngamnak ti bantuk he pehtlai in Laimi nih hmelchunhnak ah kan hman mi Vakok nunnak ah mah bantuk hna kha kan hmuh khawh dihmi asi.\nVakok hi va vialte lakah ai phundang ngaingai mi an si. A ruang tampi ruangah a pasal a thih ahcun a nupi zong a pasal hnu a zul ve tawn. Asilo ah vakok nu asilo ah vakok pa nih zumhawk tlak lo in a um timi lunghrinhnak a ngeih tikah a mah le a mah ai that tawn, pakhat le pakhat cungah dawtnak an ngei mi kha an nunnak tiang pek in zumhawk tlak an si nak kha an langhter.\nCun an i phundang ngai nak a dang pakhat cu Va dang bantuk in a pa nih duh paoh in va nu dang sinah nuamhnak tuah a hmang mi an si lo. Vakok a nu le a pa an i duh dawt asi ahcun an pahnih in thih hlan lo tiang zumhawk tlak tein hmunkhat ah an umti. cun Vakok nu nih fa ngeih ai timh tikah thinkung chungah khua an ser i, cuka ah vakok nu nih thingkua kha a hmur tlum te lawngin a on i, Vakok pa nih a nupi fa a ngeih hnu in a fa le kal le zuan an thiam tiang zumhawk tlak tein an herhmi ti rawl in a cawm hna.\nVakok hi hmunkhat ah a bu in an um i, cu an bu chungin vakok pa le vakok nu pakhat le pakhat an i duh dawt asi ah cun, an bu chungin an chuak i a dang tein an mah pahnih te lawng inndang an chuak i khua a sa mi an si. Cu ti cun hmunkhat te ah an kalti, an ei ti, an dingti, a ihti mi an si.\nVan chiat ah ram vai nih a pasal asilo ah a nupi pakhat paoh an thah sual asi ah cun, a tangmi vakok nih a sang khawh chung sang in van ah zuang in vawlei ah an mah le an mah thihlak in ai that tawn. Cu ruangah Vakok hi vadang he an i phundang nak asi i, khuaruahhar va timi cazin ah ai tel mi Va phunkhat an si nak zong asi.\nVa tam deuh cu a pa nih a nu sinah nuamhnak a tuah dih hnu ah, a pa nih a kal tak theo tawn, cu tikah a nu kha naupawi bu in an chiah tak theo tawn i har nak tampi zong an tong theo. Va nu nih an ti an tit, an keuh, an fale caah mah tein rawl kawl ahau, rawl an kawl kar ah an fale caah thingpang ngai in an um, cu tikah harnak tam ngai an tong tawn.\nAsinain va dang bantuk in Vakok cu an si lo, pakhat le pakhat an i duh dawt hnu cun khawika an kal paoh ah an i zul peng, then lo tein hmunkhat ah an um peng. Vakok pa nih a nupi, a fale pawcawmnak dingah hechat in rian a tuan mi asi.\nVakok nu nih ti tit ai timh tikah hmunkhat te ah thingkua an kawlti, Vakok pa nih a nupi nau a pawi cang ti a theih tikah tha tein a zohkhenh, a duhmi paoh a tuahpiak dih, zan an ih tikah Vakok pa a thla tang te ah Vakok nu nih alu chia bu in a ih ter. Zei tluk in dah Vakok pa nih a nupi a dawt ti mi cu hmuhkhawh asi ko.\nAn um nak ding thingkua cu rem tein an tuah, a chunglei a rem maw rem lo tiah vakok nu nih thinghnah siseh a dangdang a herh mi kha ruang tein a tuah dih hna, cu tuahnak dingah a herh mi thilri pawl kha vakok pa nih hmundang ka dangah a va kawl i, a rak put cia mi paoh kha vakok nu nih dawh te le rem tein a rak tuah hna.\nCun Vakok nu nih thingkua chungah a lut i, thingkua phihnak dingah vakok pa nih thilri a herhmi tete kha a kawl rih, thingkua kha vakok pa nih a phih hna i, vakok nu a hmur tlum fangfang in a kua a nganh. Vakok nu zong chuak kho lo ding in le vakok pa zong a chungah lut kho lo dingin an tuah, vakok nu nih fa a ngeih hlan lo mah ti khan vakok pa nih a nupi caah rawl a kawl piak peng (hmanthlak chungah kan hmuh mi bantuk kha asi)\nVakok nu fa a ngeih hlan lo vakok pa nih ti le rawl in a zohkhen, fa a ngeih hnu zongah a nupi caah siseh, a fale caah siseh vakok pa nih ti le rawl an herhmi paohpaoh a kawlpiak hna. Vakok pa nih nikhat voi 60 in voi 70 tiang a nupi um nak hmun ah a rak veh lengmang ti si, vakok pa nih zeitluk in dah a nupi a dawt ti cu ruah ve ko.\nVakok pa nih ka um lo kar ah ka nupi hi va dang nih rawl hna an pek sual maw, ti hna an rak dinh sual maw ti theihnak dingah chinhchiahnak an tuah ti si.\nCu ve bantuk in Vakok nu nih lengah a um mi a pasal rawl a kawl nak in a rauh deuh sual si ahcun, Vakok nu kha a thinphang i, ka pasal hi vakok nu dang he maw an i nuam le si hnga tiah lungkuai ngai in a um tawn, cu tikah vakok pa nih a nupi sin a rat tikah caan hman tein a phan peng ti si. Cu vakok pa nih a nupi um nak ah chinchiahnak a tuah mi ai rawk maw rawl lo tiah nichiar a zoh peng…. ai rawh sual asi ah cun a nupi cu rawl zong a rak pek duh ti lo, ti zong a rak dinh duh ti lo, cu lawng si loin a mah le a mah ai that tawn ti si.\nVakok pa nih nikhat ah voi 60 in voi 70 tiang a nupi rawl a rak pek lengmang mi cu a caah harnak le lungrawhnak zei hmanh um loin lungtho te le thanuam tein fa a ngeih tiang a tuah peng. Vakok nu nih fa a ngeih i a caan a zatik ah thingkua cu an pahnih tein an bauhti i vakok pa nih vakok nu a zoh tikah a zangfak ngai.\nA ruang cu Vakok nu kha nau a ngeihnak ah a hmul pawl an pong dih i, ngakchia bantuk in thla tampi zuang kho lo in a um, cu tikah vakok pa nih zei hmanh lungdong lo in a nupi le a fale zuan an thiam tiang ti le rawl in a cawm peng rih hna.\nDawtmi u le nau hna Laimi nih kan hmelchunhnak ah kan hman mi Vakok nunzia hi tuchan kan nunnak ah hmuh awk a har ngaingai mi asi cang. Vakok bantuk nuzia kan ngeih in pakhat le pakhat kar ah zumhawk tlak le dingfel tein kan um caan a cu cang lo maw. Hlan lio kan pi kan pu hna nih zei ruangah dah vakok hi an hmelchunhnak ah an hman tiah cun Zumhawk tlak nun an ngeih mi ruangah dawh asi. Tuchun Laimi tampi cu pakhat le pakhat ai zum ngam lo mi kan tam tuk cang. Vakok nih zumhawk tlak tein a nun bantuk in kan nih zong nih kan hmelchunhnak asi mi vakok bantuk in zumhawk tlak nun in nun i zuam ve hna usih.\nActress Nanda Hlaing te chungkhar cu lungrethei in an um ko …\nAn soiseltu le an nehsawh tu kha ni nikhat cu na caah thazaang an si te lai ,an in upat tuk te lai\n2020 kum dih hlan ah hi phun (5) na tuah ahcun mi thangcho na si lai …\nPyi Ti Oo le Eindra Kyaw Zin nih bawmhnak an tuah mi cu hlenthawinak ah an hman hna …\nMyanmar ram thlen duh ahcun ralkap sinah i ttang/um ter aherh …a ruang cu…


Zungkhar Ni Theihternak (UNHCR, CRC, ACR, FRO & DAI) – Chin Modern News\nPosted By: chinmodernnews May 31, 2019\nHawikom dawtmi miphun hna May 31 in June 2 ( Friday – Sunday) tiang cu CRC, ACR, FRO le DAI community zung pawl hna cu khar an si lai. Aruang cu Malaysia Chin ralzaam Community riantuantu upa pawl dihlak in khual tlawn ding an si hna caah a si. (CRC: Nan rak kan theihthiam cio naklai zangfah kan in nawl hna).\nZung herhhai a ngeimi nan si ahcun cu hlan bantuk tein June 3 (Cawnni khat ni) ah amah caan teah zung cu on tthan cio an si dih ko hna lai.\nCun Malaysia ah Ralzaam kan i dornak UNHCR zungpi siseh, a chungah deparment dangdang a simi IOM, RSC/OPE (DHS) zung pawl hna cu June 5 le 6 (Cawnnithum ni le Cawnnili ni) khi khar an si ve hna lai. Zeicahtiah, Malaysia ram an biaknak nih ni sunglawi an ngeihmi “Rawl Ulh Thlacam Ni (Hari Raya),” a si caah a si.\nA ruang tampi ruangah Zung luhchuah a herhmi hna kan um sual ahcun ipalh sual lo tein, ralring hna usih. Malaysia Hari Raya ni ah kanmah Chin ralzam a simi hna zong ralring deuh le khua hoiher thiam bu tein chawhvah i zuam cio hna usih tiah siaherhnak he.


Nizan tihni zing ah khan Hakha Post nih an CEO rian in aa dinnak kong statement an chuahmi ka hmuh i ka rel. – Hakha Cherry\nNizan tihni zing ah khan Hakha Post nih an CEO rian in aa dinnak kong statement an chuahmi ka hmuh i ka rel.\nA tlawmpal ah amah CEO, Salai Papui nih News Conference a tuahmi ka hmuh tthan i, ttha tein ka zoh dih.\nNizan zanlei ahkhan CMPages nih Hakha Post ah a tang rihmi lutlai pawl Interview an von tuah ve tthan hna i, tlamtling tein an chimmi ka ngai dih ve. Mizapi lei in comments an pekmi tete zong ka bih pah.\nHibantuk buainak, itthennak, ihmuh thiam lonak hi kaphnih in an dik kho lo. Kapkhat lawng zong in an dik hlu kho hlei lai lo. Kap hnih in chambaunak a um i, a chambau deuhmi le chambau lo deuhmi belte cu um phung a si. Ahodah a chambau deuh timi belte cu kap hnih bia ngaih hnu ah hmuhning cio ahkhan a um ko lai.\nAmah belte ka lung a ttha lo ngaimi cu a zohtu mizapi lei hi kan chambau chin chin rua ka ti. Kap khat lei an chimmi based lawng in biakhiahnak kan tuah. Kan zumh colh i a phun phun comments tthalo kan ttialmi hi kan chambaunak a si tiah ka hmuh. Credit-Zasang Cinzah\nTuni tiang zong ah Laimi kan lung fim naisai rih loh


Chin Ram Ah Khual Tlawn Himnak Ngunkhuai Cozah Nih A Tawlrel A Herh (Travel Safety Tax) - THE CHINLAND POST\nChin Ram Ah Khual Tlawn Himnak Ngunkhuai Cozah Nih A Tawlrel A Herh (Travel Safety Tax)\nTialtu: Lian Cung\nChinram hi Burma ram chungah khual tlawnnak ah a him lobik ram a si i, a ruang cu kan lam that lo caah hin a si. Kan lam nih motor mongh tikah palh a angah lo. Palh sual si ahcun thihnak nih a zulh colh ding si. Fur caan i lam chiat le vawlei minhnak lawng kha ruah awk si lo. Ruahti a kian hnu zongah minung daithlan, rithai le seh thilri chambau ruangah chuak khomi palhnak ruangah minung tampi kan nunnak a liam cang. Keimah ka chungkhat a itel lo ruangah ka ruah herh lo tiah um ding si lo. Hi ruangah hin Chinram cozah le mipi sinah ruahnak peek ka duhmi pakhat a um.\nMah cu khual tlawn himnak ngunkhuai (travel safety tax) laak i, Chinram chung zalampi vialte humhimnak tlangkamh (sla tungtlang) khampiak dih dingin cozah nih rian ttuan ding a si. Hi ngunkhuai hi mipi zalampi cawhnak ah hman ding si loin lamthlang leikap paoh tungtlangkamh serpiak dingah a dih dingmi phaisa hrangah mipi sinin ngunkhuai laak ding tu kha a si. Zalampi cawh ding, kauh ding le remh ding tibantuk vialte cu cozah budget in an ttuan ding kha si ko caah cawh ding a si lai lo.\nZeiruangah dah hi ngunkhuai hi kholh a herh timi hi ruah phu ngai si. A tawinak in chim ahcun mipi kan himnak hrangah a si caah mipi nih ttuanvo kan ikhinh ve awk a si. Mipi kan himnak simi kha cozah nih ttuanvo a kan laakpiak dih lai tiah cozah cungah ttuanvo khinh thlu phung a si lo. Hi bantuk nunnak le thihnak kong simi ahcun cozah nih mipi sinah ngunkhuai laaknak nawl a neih ding hrim si ko. Hi thil kongkau hi chikkhat ca lawng si lawng si loin kumkhua in a fek le him dingmi kan lamsul hrang a si caah tuah phu zong si i, a herh bakmi zong si tiah ka ruah.\nZeitindah ngunkhuai laakning a si lai? Hmasabik ah cozah nih ngunkhuai kholhnak phung a ngeihmi um hrimhrim lai. Mah chungah cun chapchuan in phung hran an ser lai i, Chinram parliament ah an chuahpi lai. Tahchunnak ah a tlangtar min ka char bantukhin “Travel Safety Act” ti zongin ti ko hna sehlaw, Parliament nih an pom i, fehter hnuah Chinram chung khual tlawngmi hna sinin zatuak in ngunkhuai a laak lai i, mah ngunkhuai kha Chinram Revenue zung ah a chiah lai. Chinram ah tlang in khualtlawngmi hna paoh nih mah ngunkhuai cu zatuak in an peek lai. Khual tlawngmi phun hnih an um kho. Phun khatnak cu mahle motor in a tlawngmi le tlawn service motor, bus tibantuk ahkhan ticket cawmi kha an si. Pakhatnak zawn i mahle motor in khualtlawngmi paoh nih tollgate ah ngunkhuai an peek lai, pahnihnak zawn simit lawn service hmangmi paoh nih an ticket cawknak man ah peekchih khawh si lai i, cu tikah an peek duh lo ahcun tollgate ah an peek lai.\nCozah nih kholh hnga ding ngunkhuai hi zatuak tampi laak ding si lem lo. Ticket pakhat ah 5% silole kum 10 cunglei simi paoh lawng laak i minung pakhat ah kyats 100 tibantukin a laak hnga. Kum khua in laak peng dingmi a si ko lai caah voi khat tampi laak hau loin tlawmpalte lawng laak ah ttha ko. Ramchungmi an si ah mileng tourists an si ah hopaoh laak dih an si lai. Cuti kan tuah khawh si ahcun kum 20 chungah Chinram khual tlawnnak zung nih phaisa tampi a ngei colh lai i, kan ram chungi lam vialte ah vaamtungtlang kan bunh khawh dih lai. Chinram chungah khual tlawngmi minung an tam deuh paoh ah ngunkhuai revenue a tam deuh lai i, kan lam himnak tungtlang cu a ttha deuhmi le fek deuhmi kha kan chap khawh lengmang lai.\nVaam tungtlang I Tthathnemnak\nKan zalampi kip ah tungtlang kan bunh khawh tikah cun kan ram chungah him takin le hnangam takin khual kan tlawng kho lai. Palhnak le chuaksualnak um tikah kan motor lam thlang ah zuang loin vaam tungtlang kha a suk hmasa lai i, lamthlang tlaaknak in an kan kham lai. Mah cu a biapi bikmi si. Fur caan i motor naal sual tikah lamthlang ah zuan lengmang kha si ti loin motor nih vaam tungtlang kha a suk cang lai i, cuka ahcun a taap lai. Cu tikah a herh loin thih le nunnak liam timi a um kho lai lo. Thihnak le khawn dennak in chuakmi thlopbulnak phaisa vialte a zor dup lai. Motor khawndennak in liammi nunnak zat cu a zor dup lai.\nVaam Tungtlang Thilri\nKan zalampi humhimnak hrangah hmanmi thilri a si khawh ahcun steel alloy timi steel si nain cirik kai kho lomi steel phun pawl khi hman khawh ahcun a ttha bik. Hi thilripawl hi ramdang in cah chom hau ding si caah phaisa tampi a dih lai. Sinain, kum saupi kan kalpi ahcun kan herhmi phaisa a tling colh lai. Nikhat ah khual tlawngmi zeitluk an tam an tlawm ti cu kan theih ciomi si lo. A thilri hi engineer nih an suaisam i, a hmun ah bunhter ding phun kha si sehlaw a ttha bik hnga.\nDirt road leading through Chin State in Myanmar (Burma)\nKan ram hi fing le tlang lawngte a si caah midang ram naakin khualtlawn kan him lo deuh tuk. Hi dirhmun ruangah minung tam tuk thih le loh kan tong cang. Kan dawtmi kan far, kan tta, kan nu, kan pa, kan sahlawh pawl thih caan zaat lo buin mual an kan liaamtaak lengmang. Kan sian hna lo buin an kan kaltaak. Mah cu zeiruangah dah si? Pathian khuakhan ti lawng in a za lo. Kan lam tthat lo le kilkamhnak um lo ruangah si. Cuti si ahcun zeidah kan herh? Kan zalampi lamthlang lei paoh ah vaamkamh tungtlang bunh dih kan herh. A si kho ngai hnga maw? Si kho tuk, si khawh lo ding um lo. A si khawh ko ahcun ziah cozah nih budget hmangin a tuah ko lo? Ruah dingmi thil pahnih um. Cozah nih a duh si le a tuah khawh. A duh lo le a tuah lo kho. Khualtlawn himnak kong ah Union phunghrampi ah mipi hrangah cozah nih budget suaipiak si seh timi a um lai ka zum lo, kan ram bantuk phunghram ahcun mu. Ram rum tuk kan va si cang i, cozah nih budget hleivuang a neih tung ko belte ahcun a tuah lo kho lo ah a cang hnga.\nCucaah cun, cozah le mipi rian kan ttuanti thiam a hau, mipi zong nih cozah dirhmun le uknak boruak kha kan zohpiak thiam hna i, kanmah leiin ttuanvo laak ding kha kan ikhinh ve herh ko. Cozah nih mipi himnak hrangah mipi sinin ngunkhuai a laak i, mipi lila hrangah a hman tthan timi cu a ningcang tukmi le thilsining rai taktak a si ko. Cozah le mipi nih thilsining kha kan hmuh thiam i hman thiam ahcun tthawnnak, teinak le himnak ahkhan a cang ko lai.\nZei thil paoh hi timlamh ciammamtein mipi nih ttuantti le khantti ahcun an si kho tuk. Cucu a tthangcho cangmi le ruahnak kau cangmi ram kip ah an tuahmi si. Cozah leikap thil tuahnak lawng kha orh ding si lo. Cozah zong nih zei zawn hi dah ngunkhuai kholh lo awk ttha lo i, mipi anmah himnak dingah cun anmah sinin ngunkhuai laak i, an hrang lila ah hmanpiak kha a ningcang bakmi, tuah rai zong simi thil kha a si ko. Chinram chungah khuasami paoh khual tlawng lo ding kan um lai lo dah. Mah cucu tuakin siseh, tourists pawl zong nih kan ram chung tlawn an duh tikah a him maw himlo ti an zoh hmasa lai, cuai an thlai hmasa telai caah kan tourist himnak hrang zong tuah awktlakmi thil a si tiah ka ruah. Kholhmi ngunkhuai nih a zaat te ko si ahcun kan khualtlawn himnak paoh caah cozah nih hmanh khawhnak nawl zong hunpiak awk si fawn. Kan ram ah kan khual tlawn lam him deuh seh tiah hi cabia hi ka hun ttial.+++\nNext Facebook ’10 Year Challenge’ Nih Zeidah A Chuahpi, Tihphan Ding A Um Maw?


Dr. Pari Nih Nupa Sinak Kongah Fiang Taktak In A Chim Cang Hih Pa Pawl Nih Theih Ding (Video) – Chin World News Evening\nLaimi tampi nih kan tonmi le kan i fian lomi nu nih nau a pawi lioah nupa sinak hman hi a ngah a sual maw? tihi kan i fiang lo i biahalnak tampi a um. Cu lioah Delhi ah Siibawi rianttuanmi Dr. Pari nih fiang tein a video in a rak cawnpiak. Tha tein rak ngai cio ulaw na hawi le sinah share khawh zong rak i zuam ve.\nNau pawi lioah nupa sinak tuah hi a sual maw? Nupi le caah a ttha maw? a chung i a pawimi a naute caah teh a ttha maw ti biahalnaka um i, cu Dr. Pari nih a chimmi cu nau pawi lioah nupa sinak tuah hi a sual lo tuah ding asi ko tiah ati. Nain hi thil pali hi na theih a herh.\n1. Na nupi nih nupa sinak hman kha a duh maw? a lungah a um maw ti na theihpiak aherh?\nNupa sinak hi Emotional chunglei in a rami an si caah na nupi nih a duh lo cun tuah lo ah a ttha.\n2. Nupa sinak na hmanmi ding asi i amah nih aduh ah cun na tuahdanning na position chiah ding kha ttha na ralrin a herh. A paw cung hna bawk in na tuah ah cun a caah a ttha lai lo. A paw nan nenh ah cun a paw chung i naute zong nan nenh i a thisen kalding a hman lo caah naute zongah ca zongah attha lo. Pa pawl nih a chiazia a hman nan thiam aherh.\n3. Nupa sinak thianghlim a herh. A sullam cu infection zawtnak hna luh lai tih a nung. Cucaah nan tuah dih tik zongah nan kut thiang tein nan i ttawl lai i atanglei zong nan pahnih in thiang tein na i ttawl thianh lai i zawtnak a kham ti asi.\n4. Nupa sinak nan tuah tikah na thazang tamtuk na hmang lai lo. Na nupi nupa sinak na hmanpi tikah, thazaang chuah tuk in na hmanpi lai lo. Na thazaang na hman tuk ahcun a paw chung a pawimi naute caah a tthihkheih khawh ti asi.\nHi a chimmi phun 4 hi nan zulh khawh i nan tuah ahcun nupa sinak nan hman khawh. Cun na nupi zong a ngandamnak a tthihkheih lai lo i, a chung i a pawimi a naute zong a tthihkheih lai lo. A chimmi phun 10 aum rih atanglei video ah zohkhawh le ngeih khawh asi.\nNote: Mipi sinah nawlnak: Hi cabia le video hi nan lungtlin lonak a um si zongah comment zoh dawh le ngaihnuam lo tiangtiang in comment nan kan tuahpiak nak lai lo kan in nawl duh fawn hna.\nNau Pawi Lio Ah Sek (NU VA) Sinak Tuah A Ngah Maw Ngah Lo?Dr. PariNgan Damnak Kong Ka Chim Pah Lengmang Lai Caah Hi Ka PAGE Hi Like Le Share In Ka Bawm Ve Uh Mu…\nPosted by Dr. Pari on Tuesday, 23 July 2019


Sifahnak Hi Sualnak Lam Asi – Meiinn Missions Organization (M.M.O)\nSifahnak Hi Sualnak Lam Asi\nDate: August 4, 2017Author: J. Khua Uk. Cz 0 Comments\nSifah a harnak le harsat a nuamh lonak kong chim caan poh ahcun, ai-phuhrung phun in ka um ttheo tawn, i harsatnak a tep ngaitu pakhat ka sinak thawngin, harsa mi nun nih ka lung an hno ter tawn. Aruang cu, harsanak phungkip tuarnak inn-chungkhar in a chuakmi ka si caah a si. Cun, cu harsatnak cu tuni tiang ka sin ah khua a sa ve rih ko. A caan ahcun harsat ruangah Pathian sin ah vuivai caan zong a um ttheo tawn, cun hawisin ah mithmai bit caan a tlawm te lo. Sifah a poinak bik pakhat cu kan duhning in Pathain hmanh kan bia kho tawn lo i, Thangtthatnak pek dingzet in kan pek khawh lo caan atam ngai tawn.\nCun sifah hrat ahcun Pathian hmai le minung hmai ah lihchim caan a um ttheo tawn, zumh-awk tlak lo tiah mi nih ruah caan zong a tam, i Pathian thlawchuah cheuhra cheukhat hmanh cu tlingin pek khawh lo caan a um ttheo tawn, cucu sifah ruangah an si dih ko. Laimi tam deuh nih hi kongah kan i cawnpiak ning cu hitin a si, “zum law na nung lai” Pathian nih zeizong te a tuah khawh ko ti asi. Cucu a hman ngai ko, amah bal, Bible nih, cutin a ti ko tiah awl-zang tuk in Evangelical hmuhnak rumro in, hi btk caan ah chim awh a ttha lo, hihi cu a phi taktak a si hrimhrim lo. Duhsah tein rel law, ruat ve ti kan duh.\nMay 12, 1982, lio ah Christian Century Foundation nih dotla in an cohlan mi article pakhat ttialtu Dorothy Solle, Germany Nu nih arak ttialmi “Sin is when Life Freezes”- Sifah tuk Ruangah Sualnak hi a chuak” timi tlangtar in arak ttial. Dorothy Solle nih a ca chungah tahchunhnak a langhter mi, Indonesian chungkhar pakhat sining le Laimi mitam pi nih kan tonmi hi, ai-sengtlai ngai ve. December 14, 1979, Public Forum ah Indonesian pa, chungkhar ah pacem a simi nih sifah ruangah a tonmi harnak le sifah ruangah sualnak a si ko zongah tuah a herhmi thil kongah hitin a rak ttial. Pa dirhmun ah a dirmi pohpoh nihcun fa le caah thilttha tuah le fa le nih an hawi le an phak khawh venak dingah, saduh thah cio asi. Fa le zongnih chungkhar ah pawttam in dawtmi chugkhar an um cu hmuh khawh le zoh khawh a si ve lo. Cucaah fanu upa cem cu hlawhhlang rian ah a lut, i nucem cu midanginn ah sin-um rian a ttuan. Aruang cu, an pa dam lonak nih a rak tlunh caah a si.\nKa fanu hlawhhlang a ttuannak cu, thimding dang a um lo caah asi, cu tilawng in kan fanu nih chungkhar caah bomhnak apek khawhnak lam cu a si. Maw Pathian ka ning azak, nain mirum nihcun kan pum lawngpei an kan cawk khawh ko cu, kan thinlung cu an kan caw kho lo. Nucem nih chun-nitlak midang inn ah rian a ttuan, kheng a ttawl, hmun a phiak, zumput a ttawl, i midang fa kha amah fa bang chun nitlak a kilkawi hna. A dawtmi a fa le hna nih nu dawtnak an tincomi a tlawm, Rian neitu Boss’ nupi nih le zei ah rel a si lo, cu vial te harnak hna cu sifahnak ruangah an chuak. Kan fanu nih hlawhhlan rian a ttuanmi cungah ‘Sual’ a siti kan theih ko, maw Pathian, ka ningzahnak a ngan, nain ttuan loah cun ei loin kan chungkhar in a thiding kan si fawn. Kan fa le an pawkhim ti lo, angki loin an um, a poi bikmi cu fimnak an cawng kho ti lo. Kan fa le lungthin, ruahnak le hmuhning ah ka nu nih a kan daw lo timi lungput a chuahter, cu zong cu sual a si ti kan thei ko, nain kan hrangah lamdang karhlannak ding hmunhma a um hlei lo. Hi vialte sualnak chungin kan chuah khawhnak ding ahcun, sifaknak in kan luat a hau. Cucaah kai fiangmi thil pakhat cu “Sual” cu sifahnak hi a si tihi a si ko.”\nKan no deuh lio ah Thantlang Baptist Church nih zuu-zuarmi cu bu chungin chuah siseh tiah order an rak chuah. Cun Khrihfabu nih cozah sin ah zuu-license an rak lak i, kumkhat ca hmanh ah tam taktak an rak dih (zeizet dah kumkhat ah a dih? timi detail in ka thei deuh lo). An biabang in zuu-zuar cu bu chungin dawi le pheo an si taktak ko. Kumcaan sau ngaingai zuu-license cu Khrihfa bu nih alak peng tik ah kawlram tangka in tamtuk pialia a dih lai ticu afiang. Cucu Bible mit in kan zoh tik zongah thil dawhcah cu a si ruam lo, cun vawlei mit in zoh zongah ai rem kho hlei lo. Kha vialte tangka kha hlonh sawhsawh btk khi a si. Hika zawn ah chim duhmi ka nei. Zuu-zuartu hna nih an tonmi harnak kha zoh ahau.\nZuu-zuartu hna zongnih an tuahmi hi dotla lomi asi ti cu, an theih ngaingai ko lai tiah zumh a um, asi ah ziah dotla lo cu an tuah peng ko hnga? ahram kan zoh tik ah sifahnak ruangah arak si ve. Paw-a-khim khawh ti lo ahcun, sualnak a si ko zongah hrial khawh a si ti lo, fa le pawttam in an um ko kha zoh khawh asi lo, cun cacawn ter kan duh ve hna, angki loin khuasik ah an um ko kha kan zoh kho ve ti hna lo, cucaah duh lomi thil le sualnak asi ti theih ko buin hrial khawh a si tawn lo. Cucaah mitampi hrangah sualnak cu sifahnak in ai thawk ttheo tawn. Thantlang Baptist Church nih zuu-license ah kumtin an liam tawnmi tangka khan, sifah caah rak thla hna seh law, theittha arak tlai deuh hmanh maw? cu btk in tuchan khrihfabu tampi nih kan i timhmi Pathain rian hi fiang tein hngalh khawh zuam i, hmailei ah a tlai te dingmi thei kha zohchih thiam kan herh ngaingai.\nBiadonghnak ah, pawkhim khawhnak ding ahcun rianttuan a hau, kan pawngah riandang a um lo tik ahcun kan hmuhmi rian kha ttuan a hau cang. Paul nih II Thessalonian 3:10 ah “a ttuan lo ahcun ei-awk pek si hlah seh” tiah hrang ngai in a chim. Hika zawn Pathain Bia nih cun ttuan a kan fial, nain ttuanding rianphun a kan chim ti lo, phundang cun eiduh ahcun ttuan ding ti lawng akan fianh. Asi cun an pawcawmnak dingah an ttuanmi rian asi ve ko ttung, sualnak a si zongah riandang thimding a um hlei lo ahcun ttuan cupei a hauh ve fawn cu. Misifah nih rian ttha lomi kan ttuan lonak dingah a hodah ttuanvo a nei? Kan khrihfa bu member ah sifah le harsami tampi kan um ko nain kumkhat ah voikhat te facang tunkhat cawkpiak zong a tongbal lomi members kan ca ahcun kan duhmi rian teh kan i thim ahauh ko. Kan Bible cawnpiaknak zoh tik ah sifah tu kha bawm deuh hna uh ti asi, Biakinn thilri man fakfak le khuallian ngan deuhh poh laksawng pe hna uh, rawlei sawm hna uh ti a um lo. Kan bu chungah a ummi miharsa bawmhnak va pek loin mileng le khual sin tu hna ah nun kan siang deuh tawn, ai lingtalet mi khrihfa bu tiah auh phu kan si.\nPrevious Previous post: Minmei-zam Bang Nunnak\nNext Next post: Bible Cuaithlainak


Georgia Ah Pu Trump Nih Ziknawh Bia A Chim Mi An Phozar Piak Diaam Hoi Cang\nPosted By: Chin News December 6, 2020\n𝐆𝐞𝐨𝐫𝐠𝐢𝐚 𝐢 𝐁𝐢𝐝𝐞𝐧 𝐧𝐢𝐡 𝐁𝐮𝐚𝐧 𝐚 𝐂𝐨 𝐦𝐢 𝐚 𝐊𝐡𝐮𝐩𝐭𝐡𝐚𝐥 𝐋𝐞𝐡 𝐚𝐰𝐤𝐚𝐡 𝐁𝐚𝐰𝐦𝐜𝐡𝐚𝐧 𝐡𝐧𝐚, 𝐭𝐢𝐢𝐧 𝐓𝐫𝐮𝐦𝐩 𝐧𝐢𝐡 𝐆𝐞𝐨𝐫𝐠𝐢𝐚 𝐆𝐨𝐯𝐞𝐫𝐧𝐨𝐫 𝐚 𝐇𝐧𝐞𝐞𝐤\nGeorgia i Biden nih buan a co mi a khupthal leh ter than dingin state legistlator an lungthin lak khawh vun i zuam, tiin Georiga Gov. Brian Kemp cu Saturday ah khan Trump nih phone in a hei hneek. Cu thawngpang a theitu source pakhat nih CNN ah a hei thanh chin.\n“Keimah a vun ka dirkamh te dingmi electors pawl thim hna dingin state legislator pawl special tonnak ngeihpi hna law, an lungthin laak khawh vun i zuam,” tiah Trump nih Kemp cu a hal. Cun, absentee ballot signatures zong audit tuah dingin nawl vun chuah lawlaw, tiah a chimh.\nCu bantuk audit tuah dingin nawlpeknak nawl ka ngei lo, cun, special tonnak tuah a ka fialmi zong ka tuah kho lai lo, tiah Kemp nih fianternak a tuah.\nHi an i chonhnak thawngpang hi The Washington Post nih a thanh hmasami a si. Hi kong he pehtlaiin White House lei nih comment an tuah duh lo.\nSaturday ah khan Trump nih phone call conference a tuah i, cu lio ah cun Kemp le Georgia Secretary of State Brad Raffensperger cu faak takin a mawhchiat hna i, Georiga i absentee ballot cabawm pawl audit tuah dingin a fial hna. Hi kongah hin a hmanlo mi lawngte a chim. Signatures audit tuah dingin voi 3 khengte ka duhnak ka langhter bal cang, tiin tweeter in Kemp nih a hei leh ve. State legislators pawl special in tonnak tuahpiak dingin Trump nih Kemp a fial hi voihnih a si cang.\nKemp le Trump phone in an i chonhmi cu Kemp a aiawhbiachimtu Cody Hall nih fehternak a tuah ko nain, an biaruahmi kong an hal mi kong belte ah, Loeffler campaign staffer Harrison Deal a thihnak kong i Trump nih hnemhnak a tuahmi kong lawng a chim.\nJanuary i Senate hmunhma a lawng dingmi a si cang caah, senate election ah Republican Sens. David Perdue le Kelly Loeffler dirkamh dingin Georgia lei panh in Trump ai thawh hlan deuh te ah a tu bantukin 2020 lecton results hnahnawhpek dingin Kemp a chonh hi a si. Election results cohlanpiak lo i a khupthal lehter than dingin Republican a si mi Kemp le Raffensperger hi President Trump nih zapi theih bakin a hneek hna, tiah tuan ah khan US media pawl nih a thanh bal cang.\nState election an kalpi ning hnahnawhpek dingin Trump nih Kemp cu a hneek len ko nain, cu bantukin state governor pakhat nih electons hnahnawh pek cu Georgia law nih a onh lo, tiah tutan zarh ah Hall nih CNN ah a chim.\nZeibantuk a liannganmi order zong nih a khupthal lehpiak khawh a si ve lo mi elections cu elected constitutional officer a si mi Secretary of State nih a conghkhalhmi a si. Governor zong nih tu le tu a chim bangin, law hnung a zul peng ko rih lai i, cun ai tlak ningin karhlannak tuah dingin Scretary of State zong thazaang a pek ko rih lai. Khat le khat karlak ah i zumhraihnak nunter than dingah le ai buaipituk cangmi thil biapihla pawl tawlrel dingin le signature audit tuah dingin karhlannak tuah dingin a forhfial.\nAn party leader nih heh tiah a phomh len ko hna nain, Goergia GOP election officials nih cun Trump nih vote firnak a um, timi ralchanh in hmai an suang ko rih.\nGeorgia ah hin Biden nih Trump hi vote 12,000 tlukin a thlau i, kum 30 chungah Democratic presidential nominee lakah amah hi Peach State ah bua a co hmasabik a si. State pumpi ah vote nemhnehnak an tuah mi zulh in, Nov. 20 ah khan Kemp zong nih cun Biden buan a co mi a phichuak namhnehpiaknak a tuah ve. State pumpi i audit an tuahmi ah hin 5 million ballots hrawng hi kut bakin an rel dih than hna.\nKemp hi Trump a thanh ngai tu a si ko nain, nai ah khan Trump nih Kemp cu “Mi hrut, nichuak minung” tiin phone in an i chonh lio ah a auh. “Kemp ka dirkamh mi hi ka ning lei a zak” tiin tutan zarh zongah, Fox News i interview an tuah lio ah Trump nih a chim.\nA hawikom tha a thih ruangah, Saturday zan i Valdosta, Georgia i Trump nih mipi tonnak a tuahmi ah Kemp hi tel ai tim lo, tiah Hall nih a chim.\nGeorgia i mipi a ton lio hna i a chim deuh peng mi cu election a teinak kong le, Kemp a remlo nak kong a chim i, Senate thimnak zong hi fir a si te ko la, tiin a chim.\nTrump nih Georgia election system hi a chimchiat peng i Kemp hi a doh peng ah cun, amah minung lila hi an thin a phawh te sual te khawhmi a si, tiah tuan ah khan CNN nih a chim bal. An chim bangin cun mipi tonnak ah cun Trump nih a tuah taktak.\nSupreme Court ah mah le minung tamter, phung kham chungnak an tuahmi donghter, second amendment rights hrawh, Congress ah Democatic votes tamdeuh in i tonenh khawhnak dingah Washington, DC le a dang state pawl ah hmunhma laa khawh ai timmi Democrat-controlled Senate hi Trump nih a saduhthah bangin a tuahto kho ti hna lo.\nGeoriga i Senate thutdan pahnih co hi America khamh khawh nak dingah a nehhnungbik kuanfang a si, tiah Trump nih a ti mi zoh tikah, a lungchung tein election a sunghmi a cohlan, ti a lang.\nCatialtu: Chelsea Bawi


Na Mipi Na Thah Sual Ahcun Kan I Tuk Colh Lai Taih US Nih Iran Cu Ralring Nak A Pek – FIAKFAIROCK\nNa Mipi Na Thah Sual Ahcun Kan I Tuk Colh Lai Taih US Nih Iran Cu Ralring Nak A Pek\nUkraine khualtlawng vanlawng a kah ruangah a tu hi Iran mipi nih Iran a cozah cu duh lonak an langh hnawh cu a si i a kahmi Ukraine khualtlawng vanlawng chungah hin Iran miphun tam ngaite an rak i tel.\nCu caah a tu hi miphun khat thi a dawptu tiah Iran a cozah cu Iran mipi nih duh lonak an langh hnawh liopi a si. Hi kongah Iran president zong nih ngeihchiatnak le tuarpi nak a langhter ko nain a mipi nih cun duh lonak an langhter tthiamtthiam cu a si.\nIran mipi nih cun hi a reng in thlak dingin an aupi i Iran nih a mipi hi zeitimaw in a tuah sual hna lai ti hi an phang ngaingai. Cu caah Trump nih Iran mipi cu zeitimaw in fahnak le that lonak an cungah a tuah sual ahcun US nih kan zuan hnawh colh lai tiah ralrin a pek cu a si.thebungpipost\nAustralia Ram I Mei A Duahtu/A Khangtu Pa Cu Tlaih A Si Cang.Bia Ceih Lio Ah Mipi Nih Thah Ani Timh\nA tu lio Autralia ram meikanghnak ruang ah buainak le harnak an tawn mi hna cu, ttihnungtuk mi asi ko. hi konglam he pehtlaih in hi mei a duahtupa asi lai tiah zumh mipa cu tlaih asi cang tiah theih asi. Dailymail nih alanghter ningah cun, mipi nih cun, court lei i akonglam kan ceih lai tiah ankalpi lio ah cun, kut thlak i thilak in verh ani tim tiah a langh ter mi cu asi.\nAustralia ram meikanghnak ruangah hin, a khangtu le a duahtu asi lai tiah anruah mipa cu, Michael Troung,kum 36 mi asi tiin an chim i, amah hi New South Wales i a um mi a si tiah theih asi fawn. Johnsonville khua mi hna nih cun, kan hnu zarh chungah khan, Barnsdale ,victoria in kilometres 20 hlatnak ah tlaih asi tiin an chim.\nDailymail Australia nih a langhter ning ah cun, Michael Troung hi, Barnsdale Magistrate court ah kalpi asi i, mipi thinhungtuk mi hna nih cun, Court hmai tiang hi an zulh nain Police hna nih cun,an rak dan hna caah,kut an thlak manh lo tiah a langh ter. Mipi nih cun, Michael Troung hi,Australia ram a kang mi le saram hna athi mi, le minung nunnak a liam mi le inn le lo tiang in a rawk dih mi hna hi ,Michael Troung ruang ah a si caah,a sual man cu a tawrh ve hrimhrim a hau lai tiin an au len hna ti si.\nA tuah hin Michael Troung hi a konglam cu,Court ah bia ceih lio a si i, thiam lo a can siah cun, a caah cun afaktuk ko cang lai tiah an chim. Hipa konghlam hi DailyMail nih a ttial lengah hin video zong in an langh ter dih cang ti si. Nihin tiang ah,hi misualpa ruangah hin,Austrlia mipi hna nih cun harnak phunphun an tawng cang i, an ram vawlei le saram hna zawng tamtuk an thi cang tiah theih asi. chininternationalnews


misual Zahhngal Lo Ralhraang SAC Nih Matupi Ah Sianginn Hun A Timh! – KAWLTU NEWS\nMatupi Ah SAC Nih Sianginn Hun A Timh!\n“SAC nih Chin ramkulh, Matupi ah 2022-2023 cacawn kum sianginn hun a timh. Grade 5 le Grade 8 cawn ning thar chimh cawnpiaknak training an kai,” tiah CDM tuahmi siangcachim(sayamah) pakhat nih a chim. Cawn ning thar chimh cawnpiaknak cu Matupi peng Head of Education Ṭin Luai inn ah an tuah i an dih cang, tiah theih a si. Tualchung mi nih an chim ning ah, “Head of Education(ပညာရေးမှူး) zung hlun ah bomb a puah caah Ṭin Luai cu zung a kai ngam ti lo. A herh mi zung rian kong cu a inn ah a tawlrel,” tiah an chim\nCheukhat cu a ruang tampi ruang ah CDM tuah an ngol i zung rian an lut ṭhan hna. Cu kong he pehtlai in CDM sayamah pakhat nih, “Mah le lung i thlen ning cio a si ko. Kannih zong kan har tuk ko, aho hmanh tangka tampi ngeih in CDM tuah mi kan um lo. Kan zeizong vialte kaltak in CDM kan tuah. CDM a tuah ko nain zung rian a lut ṭhan mi hna kong ah zeihmanh chim ding a um lo,” tiah a chim. Matupi ah sianginn hun ṭhan an timh ko nain Matupi peng khuate hna cu CDF nih an uk caah SAC ralkap nih sianginn hun an i tim lo, tiah theih a si.\nRelchap: Mizoram Khualipi Aizawl Ah Myanmar Rammi Nih Thi Hlutnak An Tuah lai\nIndia ram, Mizoram khualipi Aizawl ah Myanmar rammi nih thi hlutnak cu May 18 ah an tuah lai, tiah theih a si. Thi hlutnak ding hruaitu pakhat nih, “Aizawl Sii-iin pi ah thi hlut ding kan i tim. Mizoram a phan mi Myanmar ram mi kan zawtfah caan ah Aizawl Sii-inn pi ah kan i thlop tawn hna. Atu zong Sii-inn nih thi an herh ngai tiah kan theih caah thi hlut kan i timhnak a si,” tiah a chim.\nMyanmar ram mi tam deuh cu Aizawl Sii-inn ah an i thlop. Private Sii-inn cheukhat ah an i thlop ko nain, thi khon khawhnak caah thi Bank a um lo i cawk a hau, tiah theih a si. May 18 zing sml 10:00 in zanlei 1:00 tiang thi hlutnak hmun cu Cival Hospital kam Dawrpui Multipurpose Center ah a si lai. Thi hlut khawhnak ding a tawlreltu hi mino hruainak in a si. Thi hlutu hi minung 150 hrawng i ruahchan a si i, atu tiang ah 100 hrawng min an i pe cang.\nLam hla in thi hlut a duh mi hna ca ah thlah le donnak cu motor ngei hna nih man in laak lo(free) tein an hmanter hna lai. Um ṭhutnak le ihkhun hna zong tualchung bukip hna nih an bawmh hna, tiah theih a si. SAC ralkap nih hramhram in uknak a laak hnu in Mizoram ah a zammi Myanmar rammi hi 40,000 hrawng an si cang. India ram central cozah nih cun ralzam cohlan a duh lo nain ramkulh cozah, biaknak lei, zatlang bu le pumpak cio in an bawmh hna i an zohkhenh hna, tiah theih a si.\nRelchap: Mizoram Cozah Nih Tanghra Exam Result A Chuah, Ralzaam Sianghngakchia Tampi Nih Hlawhtlinnak An Hmuh\nNihin(May 17) chun suimilam 12 ah khan Mizoram Board Of School Education (MBSE) nih High School Leaving Certificate (HSLC), tanghra exam result 2021 (sungh/awn) a chuah i a pumpi ah Dinsawmkimi, St Joseph Higher Secondary School, Aizawl i a cawnglio mi le Lalramdina Ralte, St Paul’s Higher Secondary School, Aizawl i a cawnglio mi hna cu pakhatnak an si. An pahnih in mark 500 ah mark 486 an hmuh veve.\nTukum tanghra exam ah aa tel mi Sianghngakchia 17,417 lak ah 12,304 nih hlawhtlinnak an hmuh i, hlawhtlinnak a hmu zat hi (zatuak in) 70.64% a si. Hlawhtlinnak hmu kho loin a sung mi 4,928 an um. Tutan hlawhtlinnak a hmu mi lak ah 1437 cu Distinction in an awng i, First Division ah 3716, Second Division ah 4309 le Third division ah minung 2842 hna nih hlawhtlinnak an hmuh.\nMyanmar ram buai ruangah Sianghngakchia tampi cu ralzaam dirhmun phan in Mizoram ah sianginn a peh mi District kip ah an um i, tutan tanghra exam ah hin mi tampi nih hlawhtlinnak an hmuh, tiah theih a si.\nKum 2021 Tanghra exam result chuak ah hlawhtlinnak a hmu mi lawmhpinak le a sung mi hna tuarpinak ah Lai Students’ Association, General Headquarters Lawngtlai nih cathanh an chuah i, LSA General Headquarters Lawngtlai nih cun tanghra exam ah hlawhtlinnak a hmu mi vialte hna cu an lawmhpi hna leng ah hmailei caan ah lungsau te in an cacawnnak pehzulh ding le ram le miphun ca ah zohchunh awktlak si ding in duhsaknak an hlanh hna.Credit – The Chin Post\n← KNU Hmunram, May Thla Ni 15 Chung Kahdohnak Ah SAC Ralkap 88 An Thi\nThlanglei Laitlang CDF Pawl Le AA Karlak Ah Thawngpang Thar →


Thantlang Lai Palek Pawl Khuaruahhar Nan Si, - Chin Eleven News\nThantlang Lai Palek Pawl Khuaruahhar Nan Si,\nAugust 23, 2021 Lianchin Thang Chin 0\nThantlang Lai palek pawl hi khuaruah nan har\nRalkap nih uknak a lak hnu ah palek rian tuan aherhnak a um lo, nan rian asi mi khuachung humhimnak vialte anmah ralkap nih an tuan dih, an lak dih ko caah nan palek sinak man,zeihmanh angei lo, ralkap caah lakfa, sal va tuan lawng pei tang ka ko cu.\nHiti ka titik ah ralkap nih humnak an tuah taktak ka ti lo, amin in an tuan. Zaan ah an vak, mi an chek, mi an tlaih hna, thilri an chuh hna, hi bantuk humhimnak cu palek nan rian asinain ralkap nih an in chuh dih hna. Asiah palek nan tuan chan zeidah um.\nKhat lei ah lai mi si, khrihfa si hoi bu i a thu man tuk cang mi uknak chung rian na tuan rih mi cu kan chin miphun caah hmunthur taktak nan si. A nemnak in kan i hngah ko hna, “Nem tein an auh thin fual in auh dawtnak in mipi sin kir ko cang.Lairam laipa\nRelchap: Myanmar Embassy ah Ralhrangbu nih Thlahmi Palai 2 Visa An Pe Duh Hna Lo Japan nih Tokyo,Myanmar Embassy ah Ralhrangbu nih Thlahmi Palai 2 Visa An Pe Duh Hna Lo\nJapan khuapi Tokyo, Myanmar Embassy caah ralhrangbu nih riankhinh mi palai hna cu Japan nih an ram luhnak nawl a pe duh hna lo tiah Tokyo news nih a tial.\nTokyo, Myanmar embassy riantuan 2 U Aung Soe Moe, secretary 1 le Secretary 2 hna cu ralhrangbu nih uknak a lak duh lo in CDM an tuah ruangah ralhrangbu nih an rian in a phuah hna i, an aiawh a khinhmi hna cu ralhrangbu nih Japan sin ah an ramchung luhnak nawl a hal.\nRalhrangbu nih rian a pek mi hna pahnih cu kan ram kan luhter a si ahcun ralhrangbu kan pom ti nak a si lai caah kan ruah lio a si.Mah chungah ralhrangbu nih rian in an phuah mi hna pahnih hna riantuannak cu Japan nih kan cohlan rih ko tiah an ti.\nRalhrangbu nih CDM a tuah mi embassy riantuan pahnih hna cu an rian le an passport hna cu kan hlawnh piak cang hna ruangah an document hna cu pom piak ti lo dingin Japan foreign ministry sin ah March thla ah khan ca a kuat.\nAsinain,Japan nih ralhrangbu cawlcanghnak a duh lo mi Japan embassy riantuan pahnih hna cu an ramchung umnak nawl a pek hna lengah palai bantukin rian an tuan khawhnak caah a herh mi vialte a tuah piak dih cang hna tiah kyoto news nih a chim. Japan hi ralhrangbu nih nawlngeihnak a lak hnuah tlaih mi Daw Aung San Suu Kyi le tlaihmi vialte thlah colh dingin a hal mi ram pakhat a si.TCP\nRalhrang pawl Sianginn Ah Hmunhma A Khuarmi Pawl Bomb In An Puahhnawh Hna I, 2 An Thi\nYangon Khuapi Ralhrang Le Palek Cu An Lau Cang Hih! PDF Nih An Luhhnawh Than Hna


Socrates cu zingkate in a tho tawn i, Atheni khuapi chung ah a leng vak tawn. Thal io le khuasik lio zongah angkileng lum ai aih bal loh. Keden denh loin khualak ah a kal tawn. Hiti hon zoh ahhin misifak le mirum a si lo tiah theih khawh colh a si. Sifak bantukin ai umtermi si loin mi sifak hrim hrim a si. A rian nganbik (mission) cu mi thin lung le khuaruah nak a theihngalhkhawh tuk hna ruang ah midang ah khua ruah a har. Miral tha le tuarnak zong a ing kho tak tak fawn. Antiphon nih Socrates tuar ning bantuk in sal (Slave) hmanh zong khi sifahnak pe usihlaw an zam diam ko lai tiah an rak ti.\nSocrates nih Atheni khuapi a chuak tak bal lo. Khualei le dawrpi hmun hna, zoh nuam an umnak hmun hna ah a va kal tawn. Mah hmun ahhin bia a chim i bia sawng a va tlorhpi tawn hna. Mirum le sifak a thlei dang lo i, mizapi nih a biahalnak a tuahmi cu dikte in leh an i zuam tawn.\nKhua chung hruaitu hna sinah ai teltum tuk loh. Ai tel caan zongah hin biak dik cu a tanh i ralthate in a dirpi tawn. Minih an ruahning a si lo ti’n ral chia in bia a chim bal lo. Voikhat cu hruaitu si ding in an thim ve. Mah hi hruai tu hna cu Atheni ralkap hruai tu hna cung ah nawl a ngei tu an si hna. Judah mi za pi nih hruai tu Pailot an nor chih bantuk khan Atheni mizapi nih biatak te in hruai tu hna cu an nor chih hna.\nSocrates nihcun minung thlarau hi a thi kho lo ti’n a cohlan bak i, cu ruangah thih zong hi a tih lo tiah an ruah. Atheni mi hna nih hin an pi lepu thawkin Pathian tampi an rak ngei. Cu hna cu Socrates nih a zum ve lo. Thih hnu nunnak a zumh ning ahohmanh an um lo. Socrates zumhning he ai neihniambik cu Khrihfa biaknak hi a si lai tiah zumh a si.


By Rolian : MP Hlun Pi Za Tlem nih vawlei kong ah Vice President kong a tial mi fianternak – Onlinenungak\nBy Rolian : MP Hlun Pi Za Tlem nih vawlei kong ah Vice President kong a tial mi fianternak\n2010-2015 tiang Thantlang peng caah MP a rak tuan bal mi Pi Za Tlem nih Vice President Dr. Henry Van Thio le Thantlang vawlei kong a tial mi kong ah fianternak ka van tuah.\nPi Za Tlem (CNLD Party) nih a facebook time line ah Chin Party Mee Pek aherhnak ti mi tlangtar in ca a tial mi number 7 nak ah “Thantlang zong ah a mah Henry VanTthio hmaizoh in kawlnu cu Lungler lei lam ah vuleii ekah 30 kum 30 an hlanh ko khih. Cucaah NLD Chinramah cozah an tlaih rih ah cun vulei lawng upidi(မြေလွတ်မြေရိုင်းဉပဒေ)in miphun dang kut a phan dih lai tihh a nung. Lo zu nih Inn zu a pawnchuah bantuk kan si sual lai” tiah ca a tial.\nThil sining fiang ko in chim ne usih. Myanmar ram Vice President Henry Van Thio cu “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်း ဝန်ကြီး ဌာန ah tuanvo tlai tu chiarman a si. Hi rian nih aa tinh mi cu Kan ram ah ram chung ramleng lei in company tampi kha chawlehthalnak lei ah sawm i investment tuahter kha a si.\nKan ram a sifah ruang ah ramdang in investment tuah duh mi an tlawm. cucu NLD cozah nih term khat a tuan chung ah ramdang lei company sawm an zuam I kawlram huap in company lawng te 1032 an sawm khawh hna. Ramdang lei nih investment a tuah khawh mi chung in kawlram nih kan hmuh mi hi US dollar 36 billion bak a si cang.\nRam pakhat thanchonak ding ah ramchung ramleeng company hna nih investment tuah kho tu tampi kha sawm a herh. A rian a si bantuk in ramchung ramleeng company tampi cu sawm khawh aa zuam i “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်း rian a tuan chung ah a hlawh tling bik pasal tha a si caah 2019 kum ah United Nation World Tourism Organization (UNWTO ) nih Myanmar ram cu “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်း ah a thangcho bik a si tiah an thanh i tuanvo ngeitu Vice president Van Thio cu Award for World Best Tourism Destination for 2019 laksawng pek ding tiang in ACADEMINIAN-Honorary member of European Tourism Academy nih an rak timh.\nVic President nih hi rian a tlaih hnu ah Myanmar ram cu “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်း ah a thang cho bik a hung si. cucu Vice President Van Thio zuamnak thawng in a si.\nTutan ah Pi Za Tlem nih Vice President nih kawl nu kum 30 ca in hmun a pek tiah a ti mi hi zei hmanh a hngalh lo caah a si.a ruang cu, Ram le Miphun, pengkip thancho nak ah ramchung ramleeng in investment kong a hngalh lo caah a si. Atu i kawlnu zong khi Thantlang ah Hotel a sak mi zong khi a sung a miak tuak lo in Thantlang khua zawnruahnak he an sakter mi a si. Thantlang ah Hotel le khual riahnak tha a um lo ahcun ramchung ramleeng khuatlawng le investment tuahtu an tlawmtuk lai. A taktak le ngaingai ti ahcun a ho company hmanh nih a miak ruahcun Thantlang ah miphun dang nih Hotel an tuah duh lai lo, mi chuakluut an um lo caah Hotel sak zong an duh lem lo. cu tik ah Thantlang thanchonak zawnruah nak thinlung he Vice President le Chin Cozah hna nih an nawl i Hotel an sak ter mi a si.\nKan ram cu a sifah ruang le ralakp uknak a thian rih lo caah ramleeeng in investment tuahtu company an tlawm tuk. cu tik ah Vice President le NLD nih ramchung ramleeng mirum tampi kha laitlang ah luhter an duh. a ruang cu chinram hi sersiam an duh caah a si. Atu zong Tedim, Hakha le Falam zong ah ramchung ramleeng mirum hna kha sawm in Hotel sakter an timh rih. Hihi Chin Ram ah ramchung ramleeng nih investment an tuah khawh nakding le khual chuak luut tampi an um khawhnak ding caah a si.\nInvestment tuah ding sawm tik ah ramleeng sawm ding a um i ramchung lei company sawm ding an um ve. Ramchung compny nih an tuah khawh lo mi cu ramleeng lei company kha sawm an si.\nChin ram ahcun mi zei company le mirum hmanh nih investment tuah an duh lo nain in Vice President Van Thio mit hmai zoh in investment an rak tuah. Chin ramkulh pengkip zong ah ramchung ramleeng company hna sawm in Hotel tampi an sak ter hna.\nHotel le khualtlawngnak lei “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်းhe pehtlai in Myanmar ram cu 2019 kum ah a thangcho bik a si. hihi A mah Vice President Henry Van Thio zuamnak thawng a si. Kan ram a si fah ruang ahcun pei ramdang lei investment a tlawmtuk caah ramdang mi hna sin ah bawmh hal le investment tuahter cu a si famcu. Ram 50 in company lawngte 253 nih US Dollar 5.7 billions tluk investment an rak tuah cang. Hihi zeitluk in dah kan ram caah a that. Hi vialte hi Kawlram cozah nih ramdang sin ah bawmh an hal hna caah hi vialte investment an tuah mia si.\nPi Zatlem nih khua thuk pi a ruah khawh lo ning le miphun thleidanak in a ca a tial mi hi nutling ruahnak cu a si bak lo. tuak hmanh, kawl pawl hi an tha tuk ti hi a hngal lo. Kawl ram Yangon khuapi hamnh ah Lai mi nih Biakinn 100 leeng kan sak hnawh hna, Bible siangin tampi kan sak hnawh rih hna. Arzua mi le dumhau ngan pipi kan tuah hnawh ve mi hna khi a hmu kho lo. Khi vialte khi kawl nih zei cu kha tiah aa kan ti bal lo. Pi Zatlem MP hmanh a rak tuan mi nih hi bantuk ramthanchonak idea a ngeih lo mi hi hmailei kan ram hruaitu si ding ahcun hnulei chit a hau cang.\nA hngalh lo mi ah a biapi taktak mi cu, Kan ram thanchonak ding ah ramchung ramleeng investment tuah hi a si. Hi tik ah ramchung company le ramleeng company hna kha sawm ding a si. Hi ti kan tuah lo ahcun ram cu a thancho khawh tung lai lo. Hi bantuk thanchonak rian an tuan mi hna a si lo ning in catial le an Party caah vote a kawl mi cu bochan tlak lo minung le Party an si zia a lang ko. Kan van peh rih lai.\nBiahalnak: 1. Pi Za Tlem nih Investment ti mi hi na fiang maw? 2. “Ministry of hotel and tourism” ဟိုတယ် နှင့် ခရီး သွားလာ ရေး လုပ်ငန်းrian hi na fiang maw? 3. Hitluk investment a biapi mi tuah ning cang hmanh na hngalh lo ahcun zeitin kan ram na ser siam khawh lai? 3. Kan ram hruaitu pakhat a si mi hna ning cang lo tuk na soisel ngam mi hi zei dah na tinh bik mi a si?\n4. Na Party sungh lai phan ah thil si lo ning in na soisel mi a si maw? 5. Na Party vote kawl nak ca ah na tuah mi a si nak cu “Cucaah CNLD vote ko hna usih” tiah na dawnghter mi nih khan a langhter.


CDM Ralbawi : Khah, Ralhrang Ralkap Pawl Cu Tih Nak In An Khat Dih Cang Hih – HRINGDILDEL LAIRAM\nCDM Ralbawi : Khah, Ralhrang Ralkap Pawl Cu Tih Nak In An Khat Dih Cang Hih\nCDM ralbawi pakhat Aung Myo Htet nih cun tulio i ralkap pawl an cawlcangh ning le mipi cung i an thiltuah dan pawl in an khamngh piak ning pawl vialte cu a tanglei bantuk in mipi sinah theihter nak a tuah hna. CDM Ralbawi Aung Myo Htet nih , “Shan ramkulh nichuah nak ram lei ah kan rak um lengmang ko nain, 2020 ah Rakhine ramkulh ah ka rak i thial i, ralhrang ralkap nih rampi nawlneih nak an lak hnu ah hin Rakhine ah kan um lio a si. CDM tuah dingin kan chungkhar pawl zong ka hruai dih hna i thil sining a hman mi lam a zul mi ka si tik ah lampi ah hin a phunphun in an ka check lengmang sinan tluang tein hmun humhim cu ka phan kho than.\n“Rakhine ka um lio ah cun, AA he i doh nak ah vawi tampi ka rak i tel ve i AA konglam ahcun an raltha ,raldoh an thiam, an hmunram tam deuh cu duhduh in kan va luh hnawh khawh hna lo nak zong a tam. Vanlong le Helicopter i doh an tuar hnu zong ah hnu tolh men loin , caantha an bawh khawh thotho mi hna cu an tuar khawh nak le an tumruhnak pakhat a si ve.\n“Ralhrang ralkap nih duh chung in inn an khangh, khua an khangh ti bantuk cu vawlei cung hmuh a si i, an lam tluan a pih nak ding cu an mah tein an i sial bantuk khi a si ko. Hi bantuk cu Chin ramkulh ,Kachin ramkulh,Karen ramkulh le Kayah ramkulh lei zong ah a phan i ral a doh tu ralhrang cheukhat pawl cu raldonak hmunih an fialmi an dih hlan lo in tlun an senh hna loh.\n“Cun, ralram i an kuatmi hna pawl cu hramlak i can saupi a um mi an si tuk ah inn um a biapit zia, chunglhar a nuamh ning a thei lo mi zeihmanh a thei kho lo mi an si. Cu bantuk an si tuk ah in kan khangh ah cun kan tei lai ti mi ruahmah an nei. Cheukhat cu inn an khangh hlan ah thilri an fir hmasat i mah cu duh ruang ah a cawlcang mi zong an um. Ralhrang ralkap pawl nih mipi inn an bauh, thilri an firpiak timi cu mithmuh bak a si.\n“Ralhrang ralkap dirpi ilamzawhnak timi cu ramdang zong ah a um bal loh. Zeiruang ti ah cun, ralkap cu mipi an humhim tikah mipi nih duh mi an si cia i, mipi dirpinak an co zungzal. Asinan, tu ahcun Myanmar ralhrang ralkap pawl cu mipi duh an co lo tikah an tha a der tuk i anmah ditpitu ding an hawl i an tuah a sibik ko. Ralhrang dirpi i lamzawhnak a nei mi pawl zong mipi siloin anmah ralhrang chungkhar le ralkapmi longte an si i nawlpek i fial mi an si.\n← Tuluk Nih Myanmar Ralhrang Pawl Cung I An Thiltuah Mi Cu Lungdi A Riam Taktak Si\nCDM A Lut Duh Lo Mi Cawng Sayamah Nu Nih A Siahngakchia kum 15 Minung Cung I A Thiltuah Mi Cu Lungthin A Fak Tuk Hringhran Rak Zoh Cio Uh →


Breaking:Hmungzua ah mipi le ralkap kah dohnak faktuk a chuak’Mipi zong an ti tamtuk hliam an tuar. – Lai Lungrawn Post\nBreaking:Hmungzua ah mipi le ralkap kah dohnak faktuk a chuak’Mipi zong an ti tamtuk hliam an tuar.\nApril 18, 2021 April 18, 2021 admin Hmuhning\nHmungzua Ziakyi-Kalaywah Lam Cungah Rallokap Le Khuami An I Kap Kaaphnih Hliamtuar Le Nunnak Liam An Um’Sagian ramthen Minkin peng,Tawngdwinchawng,Hmungzua Ziakyi Kalaywah lam,Sithlinchawng khua pawng ah April 17 nizan zanlei ah Rallokap le khuami kaphnih i kahnak a chuak a thi mi le hliam tuar an um.\nMinkin peng Sithlinchawng i khuami pakhat nih a chimnak ah ” Palek le rallokap nih kan khua mi Ko Aung Bah cu meithal pahnih he an tlaih,a hnu ah Ko So Wiam inn an luh hnawh i an kawl hlai meithal pakhat an lak, minung bel an tlai hna lo, mah ahcun Palek le rallokap nih lam cungin an kan kah” tiah a chim.\nMah i kahnak he pehtlai in VOM nih tu zingah a langhter ning ah a thimi le hliamtuar mi cazin ah ralhrang lei in Duh-Ye Oh Tu Yeh Kyaw meithal kuan nih a hliam, Ye-Duh-Tat-Ciat Nan Thait Tu hliam a tuar,Ye-Tat-Ta So Luat hliam a tuar,Ye-Tat-Ta Mu Min Nai a lu ah kuan fang nih a khen i a thi.\nCu hlei ah mah i kahnak ah Tat-Ta Myo Ko Lun meithal nih a khen i a thi Tat-Ciat Aung Zaw Win hliam tuar.Mah i kahnak a cannak hmun i Kani peng Chawngmace khua Ko Aung Zaw Oo hliam a tuar hlei ah an tlaih, min theih lo mi ruak pakhat rallokap nih an i kal pi.Kani peng Lapuh khua nih an chimnak ah mah i kahnak ah khuami mimung panga nak tlawnlo an nunnak a liam pasarih hliam an tuar tiah VOM ah a chim the chin post.\nThawngdang a tang lei:Nizan ah CRPH nih National Unity Government NUG tiah Kawl ralkap cozah SAC ralkah cozah စင်ပြိုင် အစိုးရ an hun dirh.Cu ralkah cozah dirhmi ahcun President telh in ministers 15 in dirh a hunsi. Mi tampi nih lawmhnak le conglomhnak he dawn asi. Kannih Chin mi zongnih hi minister 15 ah savo 2 an kan pek caah kan i lawm cio.cheukhat nih President le State counselor Daw Suh kha an hmun ţhingah an chiahţhan hna caah 2008 Phunghram in an kalpi, cucahcun hi NUG rianţuan hi 2008 Phunghram nunter bantuk asi a timi zong um asi. Hi chung ahhin ka hmuhning ka langhter ve lai.\nPost biapi bik ah aa telmi No. 6nak home affair minister, 7nak Defence Minister, No.9nak planing finance investment minister, No. 10nak humanitarian tibantuk khi anmah Kawl nih an tlaih i VP tehna, Foreign tehna a um ballo mi Federal affair tehna International corporation tehna an kan pek mi zoh tikah Savo lian pipi kan phot ti ţung i a khupruh heiphot le hmaphek thak taktak mi meh hei pek ko khi a lo. Cucahcun tutan Kawl savo phot khi an chim phungthluk Nuei(stepmother) mi dawt he aa lo kati.\nPresident+ State Counselor + Defence + Finance tiah tlaihkhip than i an duhmi paoh tuahter, an ngamh lo deuhmi ramleng pehtlaihnak ah soirawl tarh in hei tar le a tlumalnak vialte i huidih ţhan khi ka lawhter.Cucahcun khatlei in ruahchannak niceu a tlang canglai tiah i ruahchan le i lawmh lioah khatlei in mahkel sinak lam a panh mi ko ka lawhter caah kaa lawm rhlu kho hrim lo catial tu chin morning star news.\nRelchap duh mi hna caah:Tlangcungmi hriamtlai hna he ceihmainak ngeih lio a si ko nain Myanmar mipi runvennak ca ah ralkap bu dirh ding in timhtuahnak kan ngei, tiah caankarlak Myanmar cozah “National Unity Government” NUG nih nihin April 16 ah an tuahmi Press Conference ah an langhter.\nNUG runvennak vuanci U Yi Mon nih, “Mipi runvengtu ralkap bu ah Federal Democracy a dirpitu mino pawl an i tel lai.Tlangcungmi hriamtlai hna he ttang tti in mipi runvennak an tuah lai. Federal Army timi ralkap bu a chuah hlah ah Federal Alliance timi bu zong a chuak hmasa kho,” tiah a chim.\nFederal Army dirh kho ding in ramkhel lei hnatlak kong pawl tlangcungmi hriamtlai hna he kan i ceih lio a si. Atu kan ser dingmi mipi runvengtu ralkap bu zong hi Federal Army tang ah a um dingmi ralkap bu pakhat a si ko,” tiah a chim chap.\nNihin April 16 ah CRPH nih caan karlak Myanmar cozah NUG an dirhnak kong thawng an thanh hnu suimilam tlawmpal ah Press Conference an tuah colh i, mipi runvengtu ralkap bu dirhnak kong zong U Yi Mon nih a hun langhter hi a si.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan hnu ah mizapi nih minute 3 chung zapei benghnak an ngei hna.\nZualko:Sihni Salai Dawt Cung Lian an Inn ah Gas a Puak i a Nunnak a Liam\nFederal Army:Nga nak ding ah tlungpal lawng hngak a hau cang hi.


Trump nih China cu mangchia tuk in a tuah hoi cang. China cu a vansang tak tak\nVawlei hruaitu lakah an uar ngai mi pakaht cu Ji Xiping hi a si. Aruang cu amah thawngin China cu ram ropui tuk mi le ramdang nih an tih tuk mi dirhmun tian a phan pi hna.\nCun China economic cu amah thawngin heh tiah a tha/ngan chin lengmang. News Agency tampi nih an langter ning a cun, Joe Biden cu January thawk in US president caah sunglawi ngai in lak a si cang lai tiin\nTrump Administration nih China cu dim a tim lo. The United State nih Ninga Ni ah China Firms tampi cu dantatnak a tuah than lai tiin report nih a langter\nUS nih dantatnak at uah ding mi lakah China Country’s Top Chipmaker SMIC, Trade Back List zong an nih tel ve. Mah bantuk in Trump nih an cungah dantatnak tuah a tim ti thawngpang an thei cu an lau tak tak tiah source nih a langter\nDonald Trump nih China legacy cu cawlhcang kho lo in tuah a tim ruangah Trump administration nih Entity list ah companies 80 leng an chia.\nWashington nih Chinese companies, China military he pehtlaihnak a ngei mi vialte cu a dang in an chia lai. The Trump administration nih hin Entity list ah list – which now includes more than 275 China-based firms & affiliates an chia cang hna\nTelecoms equipment giants Huawei Technologies Co & 150 affiliates, ZTE Corp, surveillance camera maker Hikvision, SMIC nih China military he pehtlaihnak kan ngei lo tiah heh tiah an holh ve cang,\nSMIC-affiliated companies zong entity list ah tel an si. Mah bantuk in China cungah Trump nih a tuah i, Joe Biden hi president a vun si a cun, Joe Biden caah a har tuk cang lai.\nAruang cu mah dantatnak Trump nih a tuah mi vialte hi a ngaithiam a cun tu tan i thimnak ah China nih a bawmh ning kha fiangtein langter tu a si lai. Source-RTK\nBe the first to comment on "Trump nih China cu mangchia tuk in a tuah hoi cang. China cu a vansang tak tak"


Khuaruahhar Thilcang Comment pakhat te,” Salai!! na dai lai maw ka holh ve lai?” timi comment ruangah Salai Lungthlitum nih a ka Block.😂 – Myanmar Chin\nKhuaruahhar Thilcang Comment pakhat te,” Salai!! na dai lai maw ka holh ve lai?” timi comment ruangah Salai Lungthlitum nih a ka Block.😂\nAugust 20, 2020 Myanmar Chin Chin 0\nMinung hi a ttha lomi le adik lomi thil tuah ruang ah iphuhrun hi a si deuh ton rua tiah ka ruat. Kan konglam an kan theih dih sual lai ti phan ruangah a si lai cu.\nComment pakhat te,” Salai!! na dai lai maw ka holh ve lai?” timi comment ruangah Salai Lungthlitum nih a ka Block.😂😂 A ka block mi ka rak thei lo. Kan upa pakhat nih,”Salai Lungthlitum nih an thluak a tawl dih cang hna lai hih. Nang na dai ko,” tiah voihnih/thum Phone a rak ka chawnh. “Salai a ca ttial kha na rel ko lo maw?” tiah a ka ti i ka sinah a rak fawnlo tikah ka van zoh cu a rak ka block ziar ko. 😂😂😂😂\nSalai he Kalay University ah Chemistry Major in kumkhatnak kan rak kai tti. Salai cu India ah ai tthial i Keicu Kalay ah adih tiang ka kai. Kan dih veve Yangon ah kan i tong tthan. Salai hi 2014, February thla ah sianginn kai dingah London ah akal, kei hi 2014, April thla ah sianginn kai dingin Japan ah ka kal ve. Kan kal hlan Yangon kan um chung kan hawipa pakhat he kan pathum in zei kan tuah/khoi kaa kal paoh ah kan izul dawi peng hna. Inn khat ah kan um tti hna lo nain nichiar zing 9:00 hrawng in zaan lei tiang cu kan um tti peng hna. Yangon LBC, YLBC le LBC (Lautu) biakinn hna pawl ah Hakha Post arak zuar ton i, kei hi Salai zulh pah in Chin World Media Journal an ka kuat ton ve i ka rak zuarpiak pah ton ve hna. Kan kal umti peng. Salai hi London in a rak tlung kei zong cu ka rak tlung ve. Keimah hlan pi ah a rak tlung cang.\nKei kawlram ka phak a thaizing zong ka tlunnak in ah a rak ka don i Pa Hre he (a bik in Australia Student le Ramdang tlawnnak visa) Agency Office caah an hlanmi Office le a inn zong kan va zohpiak, a inn ahcun kan riak hna.\nSalai nih, “CNLD tengh dingah Laitlang ah ka rak kai cang,” tiah a ka block hlan a tar ka hmuh bal. Keizong ka ttanhmi Party chiatnak hrokhrol in a phawtzar tu pawl an sining phawtzar ve dingin ka umnak Meiktila in Laitlang ah a tu ka rak kai cuahmah ve. A ngamh si cun a duhnak hmun sawh seh Laipaih in kan iphomh lai ka ti nain ka phak hlan ah a ka singkhaw nain ka phak hnu ah ka sawm i a duh than lo. A ka zenh pah i um ko seh.😀😀😀😀


Hlasakthiam Bethsy cu Pathian rianttuan dingin a kal lio ah ngaihchiatnak fak tatkak a tong. Thazaang pe cio hna usih. – Salai Kawltu\nHlasakthiam Bethsy cu Pathian rianttuan dingin a kal lio ah ngaihchiatnak fak tatkak a tong. Thazaang pe cio hna usih.\nNgaihchiatnak thawngpang: Chinmi zong nih kan theih ngaimi le kan tlaichan ngami Mizo hlasakthiam minthang Bethsy nih ngaihchiatnak fakpi a tong. Bethsy hi Mizo pawl lawng siloin Chin mi zong nih kan tlaihchan tukmi a si. Ramdang dang ah Chin mi zong nih hla sa dingin an sawm tawnmi a si. Atu hi Bethsy pasal a ngeih tlawmpal ah ngaichiatnak phun phun nih a den. Naite khan fa a pawi mi nau aa hrawk. Cun a tu ah ngaichiatnak fakpi a tong than hi a si.


Chin Mipi Nih Chin Miphun Le Ram Kan Dawt Taktak Ko Ahcun NLD Hi Dirpi Ko – Chin World News Evening\nFebruary 5, 2020 February 5, 2020 Salai Van Chin News\nChin Mipi nih Chin Miphun le ram kan dawt taktak ko ahcun NLD hi dirpi ko. NLD na dirpi ruang ah Party dang nih biafak le ngaih nuam lo tiang in an i doh lai i an i soisel lai. a caan ah mihrut ti le kawl party, kawl sal an in ti lai. asinain na tha chia hlah, Jesuh nih nun a nem mi cu lunglawm mi an va sidah, Pathian nih an kamh mi hna kha na co lai” tiah Jesuh nih a kan kamh, (Mathai 5:5).\nNLD na tanh ruang ah biafak na ton mi hi Chin Miphun thlachuah hmuhnak a si ko lai tihi fek tein zum ko. Dohdal tu Party hna nih cun biafak le ngaih nuam lo biafang hi an ramkheel lopil kauhak caah an hriamnam tha bik a si. Kan tumram uknak phaknak ding caah cun lungsau hi a herh tuk. Dohdal tu Party hna nih zohtlak lo tiang in an in ti zong ah na lungdong hlah, harnak na ton mi hi Chin ram thlachuah a si ti kha hngal camcin ko.\n1010 kum lio USDP cozah tlaih lio caan i Chin Vuanci le MP hna tuahser nak zei hmah an tuah khawh lo ning kha ruat peng ko. A caan a phak in a minung bak in kan langher te hna lai. Ralkap he maha maih tuah tu Party cu hlawt lawng si loin a doh bak i doh ding. Cheu khat tlang cung Mi Party cu Ralkap ah mahamaih a tuah mi a um. Ralkap kan doh lio ah a thli in a rak i helh mi Party zong a rak um ve hoi.\nMipi sin ahcun zumh awk tlak mi party le Miphun daw bik tu bang an au len nain Ralkap he an rak i helh diam. Cucaah Ralkap uknak phunghram aa naih mi Party pohpoh cu vote pek lo ding. Mipi kan ria cu, cozah a ser kho mi Party le phunghram rala do i ralkap he mahamaih tuah lo mi Party thiang hlim hi vote peng ko hna usih. Credit: The Voice Of Democracy


Laimi phun Nu le Pa vialte hna ralrinnak bia chimh kan duh hna. – Hakha Cherry\nLaimi phun Nu le Pa vialte hna ralrinnak bia chimh kan duh hna.\nCun, a si kho ah cun, fa nu a ngei mi paohpoah cu nan inn ah nan chungkhar pawl um ter hna hlah uh. Nan um ter hna zong ah zeitik hmanh ah nan fa nu le he inn ah kal tak hna hlah uh.Cun, an mah lawng in nan kal tak hna hmanh ah “Aho nih zei an ti maw ka fa nu?” tiin tha tein hal than hna uh law ti hi forh kan duh hna.Please share!Credit-Lal Levi


Myanmar ram ah Local banks pawl nih Debit, Credit Cards fawi tein hmankhawhnak atuah cang. – Thechinlungnews\nMyanmar ram ah Local banks pawl nih Debit, Credit Cards fawi tein hmankhawhnak atuah cang.\nMyanmar Citizens Bank nih Co-branded debit card cu Myanmar Payment Union (MPU) he hmunkhat ah services tuah hman kho ding in JCB bank nih thawng a thanh cang, MCB, MPU-JCB hna cu Co-brand Debit Card thar an chuah cang lai i Myanmar ram ah fawi tein hman kho a si cang lai.\nHi Co-branded Card a ngei tu (Cardholder) hna nih ATM ah voikhat tangka an lak ahhin k300,000 lak khawh a si lai i, nikhat ah kawlram tangka in K1 million lawng aa lak kho cang lai, Local online Payments cu nikhat ah k5 million lawng lak khawh ding in a ri (Limit) an tuah.\nMyanmar ram nih a timh mi cu myanmar ram ah phaisa kan hman ning hi (Cash) phaisa tlap in i pek hi kan tlawmter deuh cang lai i online in phaisa i pek i chanh kan hmang deuh cang lai cu cu a hmang tu ca zawng ah a fawi i a him zong a him deuh tiah Myanmar ram bank lei rian tuantu hna nih an chim.\nBe the first to comment on "Myanmar ram ah Local banks pawl nih Debit, Credit Cards fawi tein hmankhawhnak atuah cang."


THINTUR SI CANG BIDEN CU A THINPHANG BAK KO CANG LAI HIH – The Chinlung Post\nJoe Biden caah cun thawngpang chia ngaingai si cang. Pakhat khat cu thil acang hrimhrim te ko lai tiah minung tampi nih an zumh in an ruah cang. Tutan US president thimnak ah Biden nih teinak ahmuh tiah langhter dih asi. Trump lei nih cun thimnak hi Democrats hna nih hna ningcang loin an tuahto tiah court ah kalpi cuahmah asi. Biden nih teinak ahmuh timi kongah Trump’s DNI nih bia a chim ve cang.\nTrump’s DNI John Ratcliffe biachim cu ttihnung ngaingai si ko cang. Tutan US thimnak ah teinak a hmu tiah thawngzamhnak ngan hna nih an langhter Joe Biden kong a chim. Atimi cu Joe Biden Admins hi an um lai maw kan zohtuah hna lai cu tiah fiang ko in a chim. Thimnak kongah hin zeibantuk dirhmun ah dah an um? Thimnak hi lih le firkhut in tuahmi asi tiah chim chih.\nTutan ah hibantuk in ttihnung ngaingai mi bia a chim tikah minung tampi hna nih cun thimnak kongah buainak hi a zual chin lengmang lai i, a donghnak ahcun buainak pical zong a chuak khomi asi tiah an chim. Joe Biden Admins an um lai lo maw um lai lo kan zohtuah hna lai tiah tutan ah a chimmi John Ratcliffe hi tulio Trump cozah ah DNI (Director of National Intelligence ) bak asi. Hi lio caan ah Georgia state vote a voithumnak cu atanglei bangin an phuan tthan.\nPresident thimnak vote result cu a voithumnak bak Georgia Secretary of State Brad Raffensperger nih thanhnak atuah tthan. Thimnak ah a tlingmi cu Joe Biden asi ko tiah a voithumnak athanh tthan. Georgia state ah hin Joe Biden nih Donald Trump cu vote thong 12 in atei. Atlanta khuapi press conference tuahnak ah Brad Raffensperger nih thanhnak atuahmi cu atanglei bangin a si. Thimnak kongah vote ningcang loin a um tiah an ti lengmang mi nih hin Georgia state thinglung afahter ngaingai.\nAtu ah hin vote cu voithum tiang kan rel dih cang. Sihmanhsehlaw vote an hmuh ning cang hi ai thleng hlei lo amah ning lengmang asi ko. Tehte um loin vote ning cang loin a um timi hi a hman lo hrimhrim mi asi i, biachokvai sawhsawh khi asi ko. Minung tampi hna nih thimnak kongah thil dik lomi a um bantuk in an chim lengmang hi ka theih. Sihmanhsehlaw an chim bantukin ning canglo thilhmanlo vote hi zeihmanh a um bak ko timi kan fianter khawh cang tiah a chim chih.\nGeorgia Sate thimnak hi cu adonghnak kan phan ko cang i, vote hman, legal vote lawng kan rel i, kan vote rel ning hi a dik in ahman tuk pin ah zumh atlak bak mi asi ko tiah Georgia secretary of state Raffensperger nih fiang ngaiin a chim chih. Thimnak konghe pehtlaiin Electoral Cout Act of 1887 phung bangin December ni 8 Safe Harbor Day tiah min an pek.\nHihi US thimnak kongah buainak hme tete a ummi kha hi ni le caan phisin ding tiah an timi asi. Hi ni le caan aphak hnu ahcun thimnak kong hi court ah chuahpi in langhter khawh asi ti lai lo tiah ti a si. December ni 14 ah Electoral College member hna cu tonnak an ngei lai i, hi ni ah President cu an thim cang lai. Tutiang vote an hmuh ning ahcun Joe Biden vote 306, Trump vote 232 ti asi. Zeidah a chuak te hnga cuancio ko hna usih.\nA VOITHUMNAK RESULT AN PHUAN CANG, PAKHAT CU ALO KO HIH


Chinland Defense Force Hakha Nih Cathanh Thar An Chuah Than – Thechinlandtoday\nChinland Defense Force Hakha Nih Cathanh Thar An Chuah Than\nadmin January 2, 2022 Leave a Comment on Chinland Defense Force Hakha Nih Cathanh Thar An Chuah Than\nRalhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF-Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si. Kan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\nCucaah a tanglei ah langhtermi kan miphun le ram caah tih a nungmi vialte dothlen lio caan ah tuah lo ding le dotlami mizapi cozah a kai tiang hngak rih ding in Hakha peng mizapi dihlak kan in nawl hna i ralrin ding in thawng kan in thanh hna.\n1. Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding.2. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding.3. Cozah zung hna cu mizapi ta a si nain ralhrang nih hriamnam hmang in an kan chuh i an duhning paoh in riantuannak ah an hman caah mizapi nih fuhpanh lo ding, license le a dangdang phung ning lo in tuah hman lo ding.4. Ralhrang ralkap nih chuah/tuahmi cawk/zuar asiloah hman lo ding.5. Dothlen lio caan ah upadi um lo bantukin duh paoh in mizapi hnahnawhnak chuahpitu thil tuah/cawk/zuar, inn le lo hmun samh/cawk/zuar, thingram le ramsa sawksam, ningcang loin a miak kawl, khuasak le midang cungah thil tha lo tuah, tukvelh, firtlei le aa dawhcah lomi thil tuah ti bantuk hman lo ding.6. CDF min hman riangmang in mizapi le khualtlawngmi hnahnawh le thil hal/chuh, ralkap uniform hruk, hriamtlaih, chawhvah, mah nawlngeihnak le chawva kawl ti bantuk hman lo ding.7. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding.\nA cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai.Chinland Defense Force – Hakha\nCrd: The Federal Times\nMizo Ram Ah Assam Rifle Nih Hriamnam Tam Pi An Tleih Nak A Ruang →\n← MinAung Hlaing Le A Ral Bawi Pawl Cu Iran Nih Hriamnam A Van Kuat Than Hna A Poi Kho Law Tuk


DONALD TRUMP THILTUAH HI CU LUNG AHMUI KHO TAKTAK SI – The Chinlung Post\nDONALD TRUMP THILTUAH HI CU LUNG AHMUI KHO TAKTAK SI\nDecember 25, 2020 admin Knowledge 0\nTrump Bawmhnak Vuihnihnak. Democratic nih Trump nih bawmhnak mipi sinah tuante phakter ding a ti, a tlawmbik chungkhar khat nih $2000 tal cu a si a herh a ti. Cu lioah Democratic pawl nih an rak duh lo, sautuk an kham Democratic pawl nih.Cun Vaccine si cu Trump tuan chungah USA mipi sinah pek a si lailo. Joe Biden president a awt ni ah mipi sinah kuat le phawt a si te lai tiah, Nancy Pelosi nih a rak ti.\nTrump cu a thin a har I a ran khawhchung in nawl a chuah I, Vaccine cu phawtnak a tuah cawlh. A hlawh a tling taktak cang. Sianginn zong on than a si dih lai a ti. CNN nih Nancy Pelosi nih minung thihnak hmangmi politic in lenten celh ai tinh an rak ti phah kha.Cun bawmhnak zong ka duhnung nan tuah tunglo ah cun min kathu kho lailo, a herh lomi $$ bill vialte hlawnh dih ulaw mipi bawmhnak caah pe hna u.\nCun minthutnak ka tuah lai a ti bak. Mipi cungah dawtnak a ngei taktakmi le zawnruahnak taktak a ngeimi president a si. Harlio i $ 20, $30 hmanh kan caah thathnenwk tamtuk a kan pek khaw. Trump lungput hi zapi kan caah khua a ruatmi pa a si.Democratic pawl cu an cawl lenve ko nain zeihmanh an tuah khomi a um lo. Democratic ruahnak hi cu sehtan hmanh hi bantuk ruahnak a ngei lai lo.\nPennsylvania state I Senate pawl nih Trump cu an dirkamh cang. January 6 cu Trump vote an pek cang lai tinak a si. An pek a si ah cun vote 20 cu Trump leiah a kal cang lai. Vote Audit tuah liopi a si. Tazacuainak tuah liopi a si.Joe Biden caah cun ruahchannak a pit cang.Pasal a bia bantuk a tuah ngammi, Chiandeih bantuk Democratic nih an tuhmi pa a si. Credit: TZT\nRelchih:Tuluk nih thanhnak atuah ko cang. Tuluk nih UK in arak lut dingmi vialte hna cu kham atimh cang hna. United Kingdom ah Covid zawtnak bantuk a chuah tthan ruangah UK in Tuluk ah arak lut dingmi hna cu khamh timh an si tiah Tuluk Foreign ministry thanhnak atuahtu Wang Wenbin nih a chim. Hi zawtnak konghe pehtlaiin atanglei bantukin langhter asi.\nTutan ah UK i, zawtnak phunkhat covid zawtnak dang achuak thar mi hi, tulio zawtnak covid rai nak in i chawnh khawh afawi deuhmi asi tiah an chim. Asinain zawtnak thar achuak mi hi ttihnung tuk asi maw timi hi theih khawh asi rih lo. Hi ruangah ram zeimawzat, abik in Europe ram hna nih cun UK in an ramchung ah alut dingmi vanlong vialte an khap colh hna.\nAcunglei konghe pehtlaiin UK ah zawtnak thar achuah ruangah Tuluk zong nih kham atimhnak hi asi. Zawtnak akarh lonak dingah i runvennak ding caah tiin UK in Tuluk ram ah alut dingmi vanlong vialte hna cu caan karlak chung cu phihkhar atimhnak hi asi. Biachap. Zawtnak i chawnh khawhmi chungin kan i runvennak dingah zulhphung tuahmi tete hna hi zulhkhawh cio i zuam hna usih.\nTULUK HMANH A THINPHANG CANG, THANH NAK ATUAH VE CANG\nTHIL TUAH AN TIM HOI CANG, US CU LUNGRETHEI ASI KO, THAWNGTHAR


Theithiam Hna U Sih! | Radio Veritas Asia\nTheithiam Hna U Sih!\nHakha Thar sak lio, cungin Muithlam laakmi.\nTheithiam hna u sih.\nBu pakhat khat a si lo ah mah nih zumhmi bu le midang nih zumh i diarpi mi bu a cuai va thlai ti ding a si hrimhrim lo. Bu kong he pehtlaih zongin bia i el ding a si hrim hrim lo. Bu pakhat, zumhnak pakhat kan ti mi hna hi sianginn cacawnnak ah cawnchawm mi zong a si lo. A tu lio na um nak na bu cungah zumhnak na ngei kho tak tak maw ngei kho tak tak lo ti zong ruah hma sat ta a hau. Na zumh mi kha theih ta i zuam law, na theih hnu ah zumh zong i zuam ding a si. Biatak kan ti a si ah cun, zumhnak, bu pakhat konglam he pehtlai in ruah tikah a kua tuk i an thuk ngaingai ko hna. Cu a si caah mah nih zumhmi hmanh hi theih a har ngaingai ko hna.\nBu konglam a si lo ah, zumhnak kong he pehtlai in midang hna he biaruah tinak kan tuah cang lai tiah naa timh a si ah cun nangmah le nangmah na zumhmi bu konglam theih hmasat i zuam ta. Mah zumh mi bu pakhat konglam lawng hmanh ruahning ruahning phunkip in theih hmasat i zuam ta a hau. Bu pakhat a si lo ah phu pakhat cung lawngah na ruahnak a dih in na chiah sual a si ah cun, cu ruahnak bi in luat khawh ding i zuam ta. (Chim duhmi cu ruahnak kaupi in na bu konglam kha theih i zuam). Na theih dih cikcek hnu lawngah midang zumhmi bu he pehtlai in biachim ti dingin i tim. Zumhnak konglam he pehtlai in bu dang hna he bia chim ti (dialogue) kan ti tikah pakhat le pakhat i zuam ding zong a si lo.\nThil dik, Biatak tu kha phukhat le phukhat i bomh in theih khawh i zuam ti ding a si. Cu a si caah midang hna nih an zumhmi bu konglam na theih cia lo a si ah cun zei tin dah bia cu na chim khawh ve hnga? Cu ti a si lo ah cun, pakhat le pakhat i zuam ding lawng (Mah bu kong lawng dirpi) naa tim lai i midang cungah tei khawh duhnak lungthin lawng na ngei ko lai. Cu ti a si ah cun kap khat le khat bia el nak lawng a chuak lai i thin hunnak le i sik nak lawng a chuak ko lai. Dawtnak le theih thiam piak nak lungthin ngeih khawh a si ti lo caah chiatnak le rawhral nak lei lawng a panh ko lai.\nRuahnak bi te chung lawngah um i thil ttha lo lawng a chuah ding na theih ko a si ah cun Bu dang hna he biaruah ti dingah naa tim ko rih lai maw? A si lo ah thil tha chuah khawh ding caah tah zuamnak lungthin na ngei kho lai maw? Biatak in kan ruah a si ah cun zeibantuk zumhnak paoh nih thil tha cuah khawh cio nak ding lawng an i tim cio ve hna i, an biaknak chung tuah sernak si hna seh, hruai ning cang siseh, thatnak lei lawngin an i cawnpiak cio ko hna. Cu a si caah, mah ni tuah sual, palhsual ruangah mah nih zumh lio ko mi bu hmai chiatnka a pe tu na si sual ah cun, i ngaichiah tthan thiamnak lungthin zong ngeih khawh i zuam ko. Palhsual a si le mah nih palh mi cungah tavuan lak ngam ding a si ko. Cu ti a si ah cun, kapkhat le kapkhat (Bu khat le bu khat) cungah i theihthiam piaknak a um lai i "Daihnak" lei ah lam kan panh ti kho ko hna lai.\nBy. Fr. Fidelis


Jesuh kha i Zohchunh law Daihnak Ngei | Cawn Awk Vennak Innsang\nCAWN AWK CAPAR 15\n“Pathian daihnak, minung hngalhnak a lonhtu nih cun . . . nan lungthin . . . cu him tein a chiah lai.”—FIL. 4:7.\n1-2. Jesuh cu zeicah a lungre a theih?\nMINUNG pakhat in a nunnak a donghnak ni ah Jesuh cu a lungre a thei. A rauhhlan ah mi ṭhalo hna nih an hrem lai i an thah lai. Asinain a lungre a theihmi cu a rauhhlan ah a thih lai ca lawngah a si lo, a Pa kha a dawt tuk i a lunglawmhter a duh ca zongah a si. A ton hngami a fakmi hneksaknak hna kha zumhfek tein a inkhawh ahcun Jehovah min a thian nakhnga ka bawmhmi a si lai ti kha a hngalh. Jesuh nih mi pawl zong kha a dawt hna. A thih tiang Jehovah cungah zumhfek tein a um lawngah zungzal nunnak ruahchanhnak kan ngei kho lai ti kha a hngalh.\n2 Jesuh cu a lungre a thei tuk ko nain daihnak a ngei. Lamkaltu pawl kha “keimah daihnak cu kaan pek hna” tiah a ti hna. (Johan 14:27) Jesuh cu mi pakhat nih Jehovah he a sunglawi tukmi pehtlaihnak thawngin ngeihmi, lungdaihnak a simi “Pathian daihnak” kha a ngei. Mah daihnak nih Jesuh kha lungretheih lo awkah a bawmh.—Fil. 4:6, 7.\n3 Jesuh nih a tonmi hneksaknak phun cu kan tong lai lo. Asinain Jesuh hnu a zultu paoh cu hneksaknak an tong lai. (Matt. 16:24, 25; Johan 15:20) Jesuh bantukin a caan ah kan lungre a thei ko lai. Lungretheih tuk lo awk le lungdaihnak tlauter lo awkah zeidah kan tuah khawh? Jesuh nih vawleicung phung a chim chung ah a tuahmi thil pathum kong le hneksaknak kan ton tikah Jesuh kha zeitindah kan i zohchunh khawh timi kong kan i ruah hna lai.\nJesuh cu Thla a Cam Zungzal\nThlacamnak thawngin daihnak kan ngei kho peng (Catlangbu 4-7 zoh)\n4. 1 Thesalon 5:17 ruah buin Jesuh nih vawleicung a nunnak a donghnak ni ah atu le atu thla a cam ti a langhtermi tahchunhnak cheukhat pe.\n4 1 Thesalon 5:17 rel. Jesuh cu vawleicung a nunnak a donghnak ni ah atu le atu thla a cam. A zultu pawl kha a thih philhlonak tuah ning a hmuhsak hna. Cun mitsur zu le changreu a pek hna hlanah thla a cam. (1 Kor. 11:23-25) Lanhtak Puai tuahnak hmun in an chuah hlanah a zultu pawl he thla an cam. (Johan 17:1-26) Mah zan ah a zultu pawl he Olive Tlang ah an kai i atu le atu thla a cam. (Matt. 26:36-39, 42, 44) A thih hlanah hmanung bik a chimmi bia cu thlacamnak a si. (Luka 23:46) Jesuh nih a nunnak a donghnak ni ah a cangmi thil vialte kong he aa tlaiin Jehovah sinah thla a cam.\n5. Lamkaltu pawl cu zeicah an ralṭhatnak a zor?\n5 Jesuh nih hneksaknak a inkhawhnak a ruang pakhat cu a Pa sinah atu le atu thla a cam i inkhawhnak ngeih awkah bawmhnak a hal caah a si. Asinain lamkaltu pawl cu mah zan ah teima tein thla an cam lo. A phichuak cu hneksaknak an ton tikah an ralṭhatnak cu a zor. (Matt. 26:40, 41, 43, 45, 56) Hneksaknak kan ton tikah Jesuh nunning kha kan i zohchunh i ‘a zungzal in thla kan cam’ lawngah zumhfek tein kan um kho lai. Zei caah dah thla kan cam khawh?\n6. Daihnak ngeih peng awkah zumhnak nih zeitindah a kan bawmh lai?\n6 Jehovah sinah “kan zumhnak hi nganter deuh” tiah thla kan cam khawh. (Luka 17:5; Johan 14:1) Satan nih Jesuh hnu a zulmi paoh a kan hneksak lai caah zumhnak ngeih kan herh. (Luka 22:31) Zuamcawhnak pakhat hnu pakhat kan ton hmanhah daihnak ngeih peng awkah zumhnak nih zeitindah a kan bawmh lai? A harmi hneksaknak hna tei khawh awkah kan tuah khawhmi paoh kan tuah tikah Jehovah nih a kan bawmh lai timi zumhnak nih lungretheih lo awkah a kan bawmh. Zeicahtiah aa tlakmi caan ah a ṭha bik in a kan tawnghthampiak lai ti kha kan hngalh. Jehovah nih thil sining tawnghtham awkah zeidah tuah awk a si ti kha kanmah nakin a hngalh deuh ti kan zumh caah lungdaihnak kan ngei.—1 Pet. 5:6, 7.\n7. Robert nih a chimmi in zeidah na cawn khawh?\n7 Thlacamnak nih zei bantuk hneksaknak kan ton hmanhah lungdaihnak ngeih peng awkah a kan bawmh. Atu ah kum 80 leng a si cangmi, zumhfekmi Khrihfa upa Robert kong hi ruathmanh. Hitin a ti: “Filipi 4:6, 7 i ruahnak cheuhnak nih hneksaknak tampi ka tonmi kha tawnghtham khawh awkah a ka bawmh. Tangka lei chambaunak ka ngei. Khrihfa upa rian kha chikkhat chung cu ka rak ṭuan kho lo.” Robert cu lungdaihnak ngeih peng awkah zeinihdah a bawmh? “Ka lungre a hun theihle cangka in thla ka cam” tiah a ti. “Atu le atu thla ka cam deuhdeuh tikah lungdaihnak ka ngei deuhdeuh tiah ka zumh.”\nJesuh cu Teima tein Phung a Chim\nPhungchimnak thawngin daihnak kan ngei kho peng (Catlangbu 8-10 zoh)\n8. Johan 8:29 ah a langhter bantukin Jesuh nih lungdaihnak a ngeihnak a dang a ruang cu zeidah a si?\n8 Johan 8:29 rel. Jesuh cu hremnak a tong ko nain a Pa lung a lawmhtermi thil ka tuah ti kha a hngalh caah lungdaihnak a ngei. Cutin tuah awk a har caan hmanhah nawl a ngai peng. A Pa kha a dawt i a nunnak ah Jehovah rianṭuannak kha biapi bik ah a chiah. Vawleicung a rat hlanah Jesuh cu Pathian caah “rian thiam ngaimi” a si. (Ptb. 8:30) Vawleicung a um lioah midang sinah a Pa kong kha lungtho tein a chim. (Matt. 6:9; Johan 5:17) Mah rian nih Jesuh kha lunglawmhnak nganpi a pek.—Johan 4:34-36.\n9. Phungchim rian ah tam deuh kan i tel tikah zeicah lungdaihnak kan ngeih?\n9 Jehovah nawl kan ngaihnak thawngin le ‘Bawipa rian teimak tein kan ṭuannak’ thawngin Jesuh kha kan i zohchunh khawh. (1 Kor. 15:58) Phungchim rian ah kan “caan kha a dihlak in” kan hman tikah kan tonmi buaibainak kha a ṭhatnaklei in kan hmuh khawh deuh lai. (Lam. 18:5) Tahchunhnak ah, phungchimnak ah kan tonmi hna cu kanmah nakin buaibainak tam deuh a ngeimi an si men lai. Asinain Jehovah dawt awkah an cawn i ruahnak cheuhnak an zulh tikah an nunning cu a ṭha deuh i an hun i nuam. Cu bantuk thil sining kan hmuh tikah Jehovah nih a kan zohkhenh lai ti kha kan zumh chinchin. Mah zumhnak nih lungdaihnak ngeih peng awkah a kan bawmh. A nunnak ah lungdonghnak le man ka ngei lo timi ruahnak a ngeimi unaunu pakhat nih mah cu a hmaan ti kha a hun hngalh. Hitin a ti: “Phungchim rian ah tam deuh kaa tel tikah ka intuarnak kha ka uk khawh deuh i kaa nuam deuh. Phungchim rian ah kaa tel caah Jehovah he kan i naih deuh tiah ka ruah.”\n10. Brenda nih a chimmi in zeidah na cawn khawh?\n10 Brenda timi unaunu kong zong hi ruathmanh. A fanu he, amah he a zual tukmi zawtnak an ngei. Brenda cu lam a kal kho lo i a thazaang a der caah kekual bunhmi ṭhutdan kha a hman. A caan ah innkhat hnu innkhat phungchim a kal, asinain tam deuh cu cakuat in phung a chim. Hitin a ti: “Hi donghnak caan ah ka zawtnak cu a dam lai lo ti kha ka hngalh i ka cohlan tikah phungchim rian ah ka lungthin dihlak ka pek khawh. A tak ti ahcun phung ka chim tikah ka lungretheihnak kong kha ka ruat lo. Mah canah kan Khrihfabu lohmun i innkhat hnu innkhat phungchimnak ah ka tonmi hna asiloah cakuat in phung ka chimhmi hna tu kha lungthin ka pek hna. Cun phung ka chim tikah hmailei ruahchannak kong kha ka ruah zungzal.”\nJesuh nih a Hawile sinin Bawmhnak kha a Cohlan\nHawikom ṭha ngeihnak thawngin daihnak kan ngei kho peng (Catlangbu 11-15 zoh)\n11-13. (a) Lamkaltu pawl le a dang pawl nih Jesuh caah hawikom ṭha taktak an si kha zeitindah an langhter? (b) Jesuh hawile cu a cungah zeitindah huham an ngeih?\n11 Jesuh phungchim rian a ṭuan chung vialte zumhfekmi lamkaltu pawl nih a caah hawikom ṭha taktak an si kha an langhter. Annih cu mah Baibal ah a langhtermi hawikom phun an si: “Unau nakin a fek deuhmi hawikom zong an um ve.” (Ptb. 18:24) Jesuh nih cu bantuk hawikom pawl kha a sunsak tuk hna. Phungchim rian a ṭuan lioah a chuahṭi khat a naule hmanh nih an zum lo. (Johan 7:3-5) Mah lengah a rualchan pawl zong nih a hrut cang tiah an ti. (Mar. 3:21) Mah he i ralkah in Jesuh nih a thih lai zan ah zumhfekmi lamkaltu pawl kha hitin a ti hna: “Harnak ka in caan a dihlak in a ka umpitu cu nanmah nan si.”—Luka 22:28.\n12 A caan ah lamkaltu pawl nih a ngaih an chiatter ko nain an palhnak kha a zohpiak hna lo. Mah canah amah an zumhnak tu kha a zoh. (Matt. 26:40; Mar. 10:13, 14; Johan 6:66-69) A thih lai zan ah Jesuh nih mah zumhawktlakmi pa hna kha hitin a ti hna: “Ka Pa sinin ka theihmi vialte kha kaan chimh dih hna caah, ka hawile, ti tu ah kaan ti cang hna.” (Johan 15:15) Jesuh cu a hawile nih thazaang an pek ti cu lunghrinh awk a um lo. Phungchim rian a ṭuannak ah an bawmh caah Jesuh cu aa lawm tuk.—Luka 10:17, 21.\n13 Lamkaltu hna lengah Jesuh nih a dang hawikom nu he, pa he a ngeih hna. Mah a hawile pawl nih phungchim rian le a dang zulh awk a tlakmi lam in an bawmh. Cheukhat nih cun an inn ah len an sawm i cheukhat hmun ahcun rawl ei an sawm. (Luka 10:38-42; Johan 12:1, 2) Cheukhat cu amah he khual an tlawngṭi i an ngeihmi kha an hrawmh ve. (Luka 8:3) An caah hawikom ṭha a si caah Jesuh zong hawikom ṭha a ngei. An caah thilṭha a tuahpiak hna i an tuah khawh lo leng tiangin an sinin aa ruahchan lo. Jesuh cu mitling a si ko nain mitlinglo a simi a hawile nih an bawmhnak kha a sunsak. Mah nih lungdaihnak ngeih awkah a bawmh ti cu lunghrin awk a um lo.\n14-15. Zeitindah hawikom ṭha kan i ser khawh, zeitindah an kan bawmh khawh?\n14 Hawikom ṭha pawl nih Jehovah cungah zumhfek tein um awkah a kan bawmh. Hawikom ṭha ser awkah a ṭha bikmi lam cu kanmah theng hawikom ṭha kan sinak thawngin a si. (Matt. 7:12) Tahchunhnak ah, Baibal nih kan caan le kan thazaang kha midang bawmhnak ah hman dingin a kan forh. A hleiin “bawmhnak” a herhmi hna caah a si. (Efe. 4:28) Nan Khrihfabu ah na bawmh khawhmi pakhat kong kha na ruat kho maw? A kum upat ruang asiloah a dam lo ruangah leng ah a chuak kho lomi kha dawr ah na kalpiak kho hna lai maw? Tangkalei chambaunak a ngeimi chungkhar kha mehhang na cawkpiak kho hna lai maw? jw.org® website le JW Library® app hman ningcang na thiam ahcun Khrihfabu i unau pawl kha hman ningcang na chim kho hna lai maw? Midang bawmhnak kha biapi ah kan chiah ahcun kan i nuam deuh lai.—Lam. 20:35.\n15 Kan hawile nih hneksaknak kan ton tikah an kan bawmh lai i mah nih lungdaihnak ngeih peng awkah a kan bawmh lai. Job nih hneksaknak a tonmi kong a chimh tikah Elihu nih a ngaihpiak bantukin kan intuarnak kong kan chimh hna tikah lungsau tein a kan ngaihpiaknak thawngin kan hawile nih an kan bawmh. (Job 32:4) Kan hawile nih kan caah biakhiahnak an kan tuahpiak lai tiah kan i ruahchan awk a si lo. Asinain Baibal hrambunh in ruahnak a kan cheuhmi kha kan ngaih ahcun fim a si. (Ptb. 15:22) A hawile bawmhnak kha Siangpahrang David nih toidor tein a cohlan bantukin kan hawile nih kan herhmi bawmhnak an kan pek tikah i porhlawt loin kan cohlan awk a si. (2 Sam. 17:27-29) Cu bantuk hawikom ṭha pawl cu Jehovah sinin hmuhmi laksawng an si.—Jeim 1:17.\nDaihnak Ngeih Peng Khawh Ning\n16. Filipi 4:6, 7 ningin daihnak ngeih khawhnak lam pakhat cu zeidah a si? Fianter.\n16 Filipi 4:6, 7 rel. Jehovah nih “Khrih Jesuh” thawngin daihnak ngeih khawh a si tiah zeicah a kan ti? Jehovah tinhnak ah Jesuh a rian kha kan hngalhthiam i kan zumh lawngah lungdaihnak kan ngeih khawh lai caah a si. Tahchunhnak ah, Jesuh tlanhnak man thawngin kan sualnak vialte kha ngaihthiam kan si. (1 Johan 2:12) Mah kong kan ruah tikah lungdaihnak kan ngei. Pathian Pennak ah Siangpahrang in Jesuh nih Satan le a vawlei ruangah kan tonmi sifah harnak vialte kha a hrawh dih cang lai. (Isa. 65:17; 1 Johan 3:8; Biat. 21:3, 4) Mah nih a ṭha tukmi ruahchannak a kan ngeihter. Jesuh nih a kan pekmi rian cu a har ko nain hi vawlei caan donghnak tiang kan sinah a um lai i a kan bawmh lai. (Matt. 28:19, 20) Mah nih ralṭhatnak a kan ngeihter. Lungdaihnak, ruahchannak le ralṭhatnak cu daihnak ngeih awkah a biapi tukmi an si.\n17. (a) Khrihfa pakhat nih zeitindah lungdaihnak a ngeih peng khawh? (b) Johan 16:33 ah bia a kan kamh bantukin zeidah kan tuah khawh lai?\n17 A fakmi hneksaknak na ton tikah zeitindah lungdaihnak na ngeih peng khawh? Jesuh nih a tuahmi thil naa zohchunhnak thawngin a si. Pakhatnak, zei thil a can hmanhah thlacam zungzal. Pahnihnak, tuah awkah a harmi a si hmanhah Jehovah nawl kha ngai law lungtho tein phungchim. Pathumnak, hneksaknak na ton tikah na hawile bawmhnak kha cohlang. Mah tikah Pathian daihnak nih na lungthin le na ruahnak kha him tein a chiah lai. Cun Jesuh bantukin zei bantuk hneksaknak paoh kha na tei khawh lai.—Johan 16:33 rel.\nA TANGLEI KONG HNA NIH LUNGDAIHNAK NGEIH PENG AWKAH ZEITINDAH A KAN BAWMH?\nHLA 41 Ka Thlacamnak Ka Ngaihpiak\n^ cat. 5 Kan dihlak in daihnak ngeih awkah a harter khomi buaibainak kan tong. Hi capar ah Jesuh nih a tuahmi thil pathum kong le sifah harnak kan ton bu hmanhin daihnak ngeih peng awkah kan tuah khawhmi kong kha kan i ruah hna lai.